Hainbat zaurgarritasun Moxa-ren MGate 5105-MB-EIP Series-en | BCSC - Zibersegurtasun Euskal Zentroa\nHainbat zaurgarritasun Moxa-ren MGate 5105-MB-EIP Series-en\nArgitalpen data: 2020/7/13\nMGate 5105-MB-EIP Series, firmware 4.2 bertsioak edo zaharragoak.\nPhilippe Lin, Marco Balduzzi, Luca Bongiorni, Ryan Flores, Charles Perine eta Rainer Vosseler ikertzaileek, Trend Microko Zero Day Initiative-rekin elkarlanean, baimenik gabeko erabiltzaile bati informazio konfidentziala atzeman, errepikatu eta erakusteagatik autentifikatu gabeko bi zaurgarritasun aurkitu dituzte.\nEguneratu azken bertsiora eskura dagoen firmwarea.\nDesgaitu Moxa Command aukera konfigurazioen kontsolan.\nBeharrezkoa bada Moxa Command aukera gaituta edukitzea, aktibatu honako segurtasun-neurri hauek:\nGaitu Apply additional restrictions, baimendu gabeko ekipo bat sar ez dadin eragindako produktura.\nGehitu ekipoaren IP helbidea baimendutako IP helbideen zerrendara.\nZaurgarritasun horrek ahalbidetuko luke erasotzaile batek hostaren eta gailuaren arteko konexioaren saioko IDa eskuratzea. CVE-2020-15494 identifikatzailea gorde da zaurgarritasun horretarako.\nZaurgarritasun horrek ahalbidetuko luke erasotzaile batek deszifratzeagailuaren zifratze konfigurazioaren artxiboa deszifratzea. CVE-2020-15493 identifikatzailea gorde da zaurgarritasun horretarako.\nEtiketak: Eguneratzea, komunikazioak, azpiegitura kritikoak, IoT, zaurgarritasuna


Oholetik ahalera eta ahaletik oholera, Ikastola Egunean - Busturialdeko Hitza : Busturialdeko Hitza\n50. urteurreneko jarduerei amaiera borobila eman die Zubi Zaharrek Ikastola Egunagaz. Gaurko eta lehengo ikastolako kideek batzeko egun aproposa izan dute danbor hots eta ahots goxoz betetako ekintzetan.Oholetik ahalerako jauzia egin du Zubi Zahar herr...\n50. urteurreneko jarduerei amaiera borobila eman die Zubi Zaharrek Ikastola Egunagaz. Gaurko eta lehengo ikastolako kideek batzeko egun aproposa izan dute danbor hots eta ahots goxoz betetako ekintzetan.\nOholetik ahalerako jauzia egin du Zubi Zahar herri ikastolak sorreratik. Orain 50 urte hasi zen ibilbidea egiten euskaraz hezi eta hazi nahi zutenekin, eta zapatuan, ahaletik oholera eraman zuten azkenaldian ikasitakoa.\n10:30ak orduko arrosa kolorez betetzen hasi ziren herriko zenbait txoko. Danborradan joatekoak zirenek ikastolarako bidea hartu zuten; koruan abestu behar zutenek Plazagainen bat egin zuten. Joaldunak jaieguna iragartzen hasi ziren. Musika Plazan bat egin zuten guztiek.\nAurpegietan emozioa eta poza nabari zitezkeen. Izan ere, zapatukoa egun oso berezia izan zen ikastolakoentzat; kanpoan bizi direnak etxera bueltatzeko eguna izan zen. Danbor hotsez bete zen plaza lehen minutuetan, Diana, Iupi ia ia, Guztiok Ondarru, Balego edota Debako martxa jo zituzten gazte zein nagusiek, irakasle, langile, ikasle, ikasle ohi, guraso eta guraso ohiek. Ondoren, frontoirako bidea hartu zuten denek.\nJoaldunak txalo artean hartu zituzten, eta «beste bat, beste bat» oihupean amaitu zuen saioa Yolanda Loira eta Estibalitz Arrizabalagaren zuzendaritzapean abestu zuen ikastolako koruak.\nEmanaldiz emanaldi, Iker Lizarzaburu ikastolako lehendakariak hartu zuen hitza. Aipamen berezia egin nahi izan zien azken urtean zendu diren eta ikastolaren ibilbidean hain garrantzitsuak izan diren Miren Lersundi Akerra, Isidor Etxaburu eta Edur Zabalari. «Eskerrik asko hau aurrera eramaten lagundu duzuen guztioi». Ekitaldi nagusiaren ostean, herri bazkaritan batu ziren 700 lagun. Ekintzak gauerdira arte luzatu ziren.


Txina garagardotegiko ekipamendu handiak proiektuaren fabrika eta fabrikatzaileak | Pijiang\nGaragardotegiko ekipamendu handia giltza eskuan\nPJM Brewery taldeak hamarkadako esperientzia konbinatzen du ingeniaritza garagardotegiko ekipamendua, garagardoa, prozesuen ingeniaritza, sistema sanitario sanitarioak fabrikatzea eta automatizazio eta kontrol sistemak integratzea. Garagardoaren giltza eskuko proiektua. Garagardotegiko ekipamenduak 2000 tonako urteko ahalmena du, besteak beste, garagardoa, hartzidura, esterilizazioa, betetze eta ontziratze tailerrak, eta ura tratatzeko zentro bat, bero iturri zentroa, CIP sistema eta laborategi profesionala, dagozkien SC tituluak dituena. Garagardoa lantzeko ekipoen fabrika gara. Zure garagardotegiko beharrak betetzeko garagardo ekoizteko ekipoa giltza eskuko proiektuak, depositu bakarra, garagardo bukatua edo pertsonalizatuak.\nGaragardoaren giltza eskuko proiektua. Garagardotegiko ekipamenduak 2000 tonako urteko ahalmena du, besteak beste, garagardoa, hartzidura, esterilizazioa, betetze eta ontziratze tailerrak, eta ura tratatzeko zentro bat, bero iturri zentroa, CIP sistema eta laborategi profesionala, dagozkien SC tituluak dituena. Garagardoa lantzeko ekipoen fabrika gara. Zure garagardotegiko beharrak betetzeko garagardo ekoizteko ekipoa giltza eskuko proiektuak, depositu bakarra, garagardo bukatua edo pertsonalizatuak.\n10. CAD diseinua, instalazio laguntza, muntaketa, prestakuntza. "\nTxina fabrikatzeko 50L 100L mini conica ...\n2000l garagardo garagardo garagardo ekipamendu 10BBl ...\nLurrungailu automatiko handiak eta industria automatikoak ...\n2000 litroko etxeko mikrobio garagardo ekipamendua ...\n50bbL 500hl 5000l garagardo garagardo garagardo hand ...\ngaragardo garagardo tresneria garagardo konikoko hartzitzailea 2 ...


Harrobia | Europarako txartela eskuratu du Athleticek\nAthletic 3 - Sevilla 1. Zuri-gorriek garaipen garrantzitsua lortu zuten San Mamesen, ligako azken partidan. Celtak galdu egin zuenez, bosgarren postuan bukatu du liga Athleticek. Gurpegiren agurreko eguna ere izan zen, oso sentitua Bilbon. Horrez gain, emakumezkoen euskal derbian Athleticek Zubietan irabazi zion Realari. Athleticen gaurkotasuna landu dugu Rayco Sanchez eta Asier Ormazabalekin.


Egun handia prestatu dute ekainaren 17rako Leire Martinen alde - Bergara - Goiena.eus\nAne Vitoria 2017-05-23 10:28\nMuskulu-atrofia espinala duen Leire Martin Pineda bergararrari eta gaixotasun horri aurre egiteko lanean diharduen Fundame fundazioari laguntza eskaintzeko, Bergarako Igam taldeak, eta harekin batera, hainbat herritar eta erakunde eta elkartek, egun berezia antolatu du ekainaren 17rako.\nAskotariko ekintzak izango dira Bergaran. Gazte zein helduentzat zuzendutakoak. Goizean goizetik hasiko dira, eta, gaueko kontzertuekin emango zaie amaiera. Beste batzuen artean, puzgarriak, Candem Town, Erraldoiekin kalejira, magia, musika-poteoa, afaria... izango dira.\nEsaterako, gaueko 23:00etan kontzertua izango da eta, besteak beste, Doctor Deseoko abeslariak, Francis Diezek, emanaldia eskainiko du; baita Bergarako beste bizpahiru taldek ere, oraindik zehaztu barik daudenak. San Martin plazan izango da. Aurretik, herri afaria izango da. 200 txartel aterako dituzte, baina Mendekoste jaien ostean jarriko dituzte salgai. Herriko denda eta tabernek eta Ausolagun-ek doan emandako jan-edanekin.\nGoizaldeko 02:30ean, gaztetxean kontzertuekin jarraituko dute, eta bertan ateratako dirua ere bergarar gaztearentzat izango da.\nEgun berezi hau antolatzeko herriaren inplikazioa funtsezkoa izan dela azpimarratu du Jon Ander Garitano Igam-eko kideak. Egindako ekintza hauen guztien helburu nagusia, dirua biltzea da eta horretan ibili dira buru belarri Igam-ekoak eta bergararrak.\nDirua biltzeko kamisetak -berdeak atera berri dituzte, urdinek izandako arrakasta itzelaren ostean- eta txartelak erosteko aukera dago eta, sarrerak oraindik atera ez dituzten arren, ekainaren 17an antolatu den afariarekin ere dirua bildu nahi dute.\nArratsalde partean, 17:00etan, Bolu auzora helduko da Gorla aldetik Igam-eko ibiltari talde bat. Egun horretan, Donostiatik abiatuta bergara arteko ibilbidea oinez egingo dute-eta.\n11:00-14:00 Puzgarriak umeendako eta jolasak Jardunekin, San Martin plazan.\n12:30-13:30 Candem Town dantza akademia eta Moises Azpiazu dantza taldearen ikuskizuna.\n17:00 Igam taldeari harrera Bolura.\n17:00-18:00 Kalejira Erraldoiekin, soinujoleekin eta Udal Txistulari Bandarekin Bolutik Frontoira.\n18:00-19:30 Kontzertua Udal Pilotalekuan: Alai Taldea, Aritzeta abesbatza, Bergarako Orfeoia, Jardun, Musika Eskola, Bergarako Orkestra Sinfonikoa, Bergarako Musika Banda, San Joxepe abesbatza eta Udal Txistulari Banda (sarrerak 4 eurotan salgai).\n19:30 Magia ikuskizuna Le Bart magoarekin San Martin plazan.\n19:30 Musika-poteoa herriko kaleetan.\n21:30 Herri afaria San Martin plazan (euria eginez gero, Aranzadi Ikastolako gimnasioan).\n22:30 Zozketa San Martin plazan.\n23:00 Kontzertuak San Martin plazan: Moittuai, Azkaiter Pelox eta Diablues & Bluecifer, Fly Shit, Francis Diez (Doctor Deseo) eta Asea.\n02:30 Gaztetxean jarraituko du festak.\nBeart elkartearen koadroak\nBestalde, herriko artisten elkarteak, Beartek, 40 koadro eman ditu ekimenerako. Artelan horiek Bergarako dendetako erakusleihoetan daude ikusgai eta erosgai. Salmentatik jasotzen den dirua Leire Martin Pinedarentzako eta Fundame elkartearentzako izango da. Ekimenaren aurkezpen ekitaldian izan zen Bearteko presidente Carlos Galarraga ere.


Giza-baliabideen kudeaketa haur eskolan. Kudeaketa eraginkorrerako funtsezko faktoreak [HHLPK-0035O] :: ikasi :: Udako Euskal Unibertsitatea\nGiza-baliabideen kudeaketa haur eskolan. Kudeaketa eraginkorrerako funtsezko faktoreak [HHLPK-0035O]\nHasiera-data: 2021(e)ko apirilaren 19a\nAmaiera-data: 2021(e)ko maiatzaren 26a\nEgungo haur eskola ereduak aspaldidanik neke zantzuak ematen ditu, eta ikastaro hau oinarrizko ideia honetatik abiatzen da. Azkenengo bi mende hauetan zehar, modu orokorrean, hezkuntza-eredua oso gutxi aldatu dela uste dugu. Horren erakusle da, besteak beste, eskolan ikas-prozesua helduek irakasten dutenean soilik gertatzen dela dioen uste orokortuak, askotan ziurtasun gisa ere onartzen dena. Izatez, ikuspegi horrek oso sustraitua jarraitzen baitu. Gaur egun, aldiz, argudio nahikoa badago paradigma hori gaindituta dagoela baieztatzeko. Informazioa eta ezagutza pertsona gutxi batzuen eskuetan zegoen garaian haur eskola eredu horrek bere eginkizuna bete zuen. Orain, informazioa “klik” batean eskura dagoen garaian, beharrezkoa da eredu hori gainditzea eta etortzear dagoen eskolan benetan zer den garrantzitsua birplanteatzea.\nFormazio honetan guzti horri buruzko azterketa egitea proposatzen dugu, haurreskolaren etorkizunaren nondik norakoak zein izatea nahi dugun eztabaidatzeko. Beti ere, ibilbidean zehar erresistentziak eta zailtasunak agertuko direla kontutan hartuz.\nHorren eskutik, haur eskolarako lidergo figuraren beharraz arituko gara, halabeharrez pertsona bakarraren gain gelditu behar ez dena. Alegia, lidergo konpartituetarantz jo beharrean gaude, eredu komunitarioagoei ateak ireki, baina nolabaiteko lidergoa ezinbestekoa dela ahaztu gabe. Hartara, hezkuntza komunitatean parte hartzen duen ororen ekarpena, papera eta ardura zein izan behar diren identifikatu, eta funtzionamendu eraginkor bati begirako aholkuak eta aintzat hartu beharreko aspektuak jorratuko dira ikastaroan.\nIrune Corres Medrano\nPsikologian Litzentziatua. Haur eta Nerabeen Psikoterapian Masterra. Psikodidaktika: Hezkutzaren Psikologia eta Berariazko Didaktikak Doktoregaia. Irakaslea EHU/UPV\nImanol Santamaria Goikuria\nHezkuntza Berezian graduatua. Psikodidaktika eta Hezkuntzaren Psikologian Masterra.Irakaslea UPV/EHU. Gaur egun Irakasle eta ikerlaria EHUko Hezkuntza eta Kirol Fakultatean.\n1. Haurtzaroko giza garapenaren zenbait prozesu eta aldaketa ezagutzea, haien zergatiak argitu eta hezkuntza arloan dituzten inplikazioez jabetzeko.\n2. Hezitzaile rolaren inguruko azterketa kritikoa egitea, gure jardueretan egiten dugunaz ohartu eta hobekuntza aukerak ikusi, aztertu eta ikasiz.\n3. Prozesuan zehar agertzen diren zailtasunak agerian utzi eta talde erantzun bat eskaintzea, taldeko dinamikak bultzatzearekin batera.\n4. Haurreskolan burutu beharreko lidergoaz eztabaidatzea, funtzionamendu eraginkor eta partekatuetara bidean gako batzuk ateratzeko.\nHelburuak lortze bidean, ikastaroan zehar landuko diren edukien hautaketa egin da, eta 4 multzo nagusitan banatu dira:\n1. Haurraren garapenak eskolako testuinguruan duen eragina eta era berean, eskolak haren garapenean duen eragina.\n2. Hezitzaile rolaren oinarriak.\n3. Ikaskuntza prozesurako metodologia anitzak.\n4. Egungo egoeraren eragina gure haur eskoletan eta bere azterketa.\nhaurreskolen partzuergoa, curriculuma, heziberri, haur hezkuntza, 237/2015 Dekretua, Lidergoa, kudeaketa


AITA GAUCHERREN MISTELA - Alphonse Daudet\nEgan, 2-1956 zenbakia\n—Edan ezazu, aspaldiko, eta esan gero nolakoa deritzozun.\nEta, tantaz tanta, pitxigileak bere perlak arduraz banatuko bailituen, bi behatz likore bota zizkidan Graveson-eko erretoreak: urre berdea zen mama ura, berotsu, aratz, hurrupagarria... Edan eta urdaila eguzkitan bezala argitu zitzaidan.\n—Hori duzu aita Gaucher-en mistela, gure Proventza-ko alaitasun eta osasuna —esan zidan gizonak harrotsu—. Premostate komentuan egiten da, zure errotatik bi ordura... Ez ote du gehiago balio honek munduko «chartreuse» guziek baino?... Ai, edari honen atzea bazeneki! Hura bai barregarria! Entzun...\nEta aretotxo apal eta naro hartan, Gurutze-bidearen iduritxoak eta errezela txukun-jori-gardenak lekuko zituela, hasi zuen apaiz jaunak bere solasa. Sinesgabetxo eta itzalgabe samarra zen berez istorioa. Baina garbi-garbiro, toles izpirik gabe, Erasmo edo d'Assoucy-ren ipuinetan antzo kontatu zuen.\n«Orain dela hogei urte, premostatarrak, edo Aita Zuriek gure proventzatarrek bezala esateko, txiroaldi gorria ikusi zuten. Urrikalduko zinen, noski, orduko haien etxea ezagutu izan bazenu.\nPuskaka erortzen ari ziren horma-nagusia eta Pacôme-dorrea. Komentuaren inguruetan, belarrez estalirik, lurrean zeutzan zutarriak, eta giza iduriak beren hutsuneetan apurtzen ziren. Ez zen inon, ez leiarrik, ez ondo ixten zuen aterik. Bailaretan eta elizatxoetan, argizariak itzali, leiartzeetako berunak hautsi, eta ur bedeinkatua uhasketatik isuri egiten zuen Rodano-ko haizeak, Camargue-ko zabaldian adina putz eginez.\nHala ere komentuko ezkila-dorrea zen denetan tristeena, usategi hustua bezain isila. Ez zen harritzekoa: ezkila berria erosteko dirurik ez zutela-eta, bezperak eta maitinetarakoan, urritzezko makilaz jo behar!...\nAita Zuri gizajoak! Gogoratu egiten zaizkit oraindik Bestaberri bira-deunekoan, zarpail jantzita ilun ibiltzen; zurbil eta argalak, laranja eta angurriz elikatuak. Haien ondoan, berriz, tapa-tapa, komentuko abade jauna, urteek makurtuta, aspaldi urrezko izandako gotzain-makila eskuan, eta sitsak arrondutako artile zurizko txanoa buruan zeramazkiela.\nAnaidiko denek negarrari ematen zioten penaz erreskadetan. Aitzindariek berriz, ondo gizenak, zurrumurru esaten zioten elkarri haietaz mintzatzen:\n—Meheak zeudek zozabarrak, saldoka zebiltzak-eta.\nDena dela, pentsatzen hasi ziren Aita Zuri gizajoak hobe zutela beharbada bakoitza bere aldetik joan eta, munduan zehar, norberak behar zituen janariak banaka bilatzen saiatzea.\n»Eta halako batean, buruhauste gorri horretaz batzar nagusian zihardutelarik, eskari bat heldu zitzaion abade jaunari: aita Gaucherrek batzartuei hitz egin nahi zien... Kontuan eduki behar duzu, adiskide, haren ausardia neurtzeko, komentuko itzaina zela. Arlaban zirrikituetan belar-izpi batzuk sortzen zirela-eta beren bazka urria aurkitu nahian ahalegintzen ziren komentuko bi behi gaitzepeldunak, arkupetan honantz eta harantz, eta egunero lagun zintzoa gure aita Gaucher hauxe izanik.\nHamabi urte bete arte, Baux-eko «izeba Begon» izeneko zoro batek hezi zuen; eta gero, fraideengana abiatu zen etxe bila. Itzain gizajoak, bada, ez zuen sekulan gehiago ikasi, bere behiak larratzen eta Aita Gurea erregutzen baizik. Eta hau ere proventzeraz bakarrik, kaskagogorra baitzen oso, eta berunezko ezpata bezalako adimen zorrotzekoa.\nKristau sutsua, gainerakoan, amesti samarra bazen ere. Zurdatza beti lagun, zigorrada ikaragarriak ematen zizkion bere buruari.\nInozo eta zakarra, biltzar nagusian ikusi dute-eta, hanka bat atzeratuz batzarra agurtu duenean, abade jauna, kanonikoak, diruzaina, eta denak, haren lepotik hasi dira barrez. Edonora iritsi eta horixe zen beti bere aker-bizarraren buruak eta zoro-begiek zekarten ondorena. Baina honako honetan, Gaucher anaia ez zaigu horregatik nahastu.\n—Aita agurgarriok —diotso onez-onetara, olibondo-zurez egindako arrosarioa aletzen duen artean— «upel hutsak ozenenik hots egiten du» esan ohi da, ondo nik uste. Lehendanik ere hustuta neukan nire kaskoan zula eta zula, eta larrialdi honetatik ondo ateratzeko bide bat aurkitu dudalakoan nago.\nHona nola. Ondo gogoratzen zarete, noski, «izeba Begon»ez, ni hezi ninduen emakume hartaz. (Goian bego, edan ondoren halako kanta itsusiak abesten zituen urriza zital alaena). Gauza bat esango dizuet, bada, aita agurgarriak: delako izeba Begon hark hobeto ezagutzen zituela mendietako belarrak oro, Korsikako zozo zaharrak berak baino. Eta hara, bere azkenaldian, paregabeko mistela asmatu zizutela, bost sei motako belarrak nahastuz. Hain zuzen ere, elkarrekin joan ohi ginen horien bila Alpilletara.\nUrteak badira, jakina, hau gertatu zenetik; baina Agustin Deuna lagun, eta abadearen baimena eskuan, likore zoragarriaren «koxka»ri igarri niezaioke berriz, nik uste, ondo bilatuz gero. Hau eskuraturik, botiletan sartu eta garesti samar saldu besterik ez dugu behar, lagundia pixka bat aberats dakigun. Trapa eta Grandeko gure anaiek horrelaxe jokatu dute...\nEz zioten eperik eman ezta bukatzeko ere. Abade jauna jaiki eta Gaucherren besoetara joan zen. Kanonikoek, berriz, bostekoa ematen zioten; eta diruzainak, besteak baino ere hunkituago, bere soineko urratuaren izkinan egiten zion muin, errespetu handiz...\nGeroxeago beren tokietara itzuli ziren eta hauxe izan zen batzarraren erabakia: Trasibulo anaiari emango zizkioten behiak, aita Gaucherrek bere mistelaren idorokundeari gogoa eman ziezaion.\n»Izeba Begon-en belar-nahaspilari nola igarri zion anaia gajoak? Zenbat ahaleginen ordez? Zenbat artegatasunen buruan? Kondairak ez digu azaltzen. Baina sei hilabete igaro-eta oso herrikoia bihurtu zen Aita Zurien edaria. Condat osoan, Arles eskualde guzian, ez zegoen bordarik ganbarako arasetan bere ardoa ez zuenik. Bonbillen eta oliba-txarroen artean, han zegon beti buztin beltzezko pitxartxo ezaguna, zilarrezko ikur baten gainean, Proventzako iskiluak eta fraide bat zeru-lilurak hartuta, marrazkitan zituena.\nLikoreak lortutako arrakastari eskerrak aberastu zen berehala Premostrat-etxea. Berritu egin zen, gainera, Pacôme-ko dorrea, txano berria izan zuen abadeak, eta leiartze joriak elizak. Eta Pazko eder bat zelarik, ezkilak eta ezkilatxoak hasi ziren jotzen, alaikiro, ezkila-dorre ñabarretik.\nGaucher anaia, berriz, batzarrak bere ateraldiekin gozarazten zituen arlote hura, ez zen geroztik komentuan bizi. Harrezkero «Aita Gaucher agurgarria» izan zuen izena, jakinduria handiko gizona, adimenez erruz jantzia, lagundiaren kezka xehe eta ugarietatik arras baztertuta bizi zena. Egun osoan, hogeita hamar fraide mendiz mendi zebiltzano, belar usaintsuen bila, ez zen aita Gaucher likoretegitik higitzen... Hau kanonikoen lilitegi buruan zegoen, antzinako elizatxo batean, eta ezin ohar zitekeen hartan inor ere, ezta abade jauna bera ere.\nAita gizajo haien esanaz ba omen zegoen barruan ezkutagarri eta ikaragarriren bat. Eta fraidegaietan bat edo beste, mahatsareari itsatsita, ausardi eta jakin-minez ezkaratzeko leiholaraino iritsi bazen, aita Gaucher ikusteak izututa, bazihoan handik ihesi arineketan. Hura bai izugarria: aztiak antzo bizarra, berontzien gainean makurtuta, likoreetako pixku-ontzi bat eskuan... Horretaz gainera buztin arrosazko erretorten artean, alanbiketzarrak, kristalezko serpentinak, eta abar, laminen tramankulu harrigarriak ziruditen, batez ere leiartzeetako argi gorritan diz-diz ikusirik.\nArratsetan, azken «Angelus»-era deitzen zenean, ezkutuko atea irekitzen zen isilik, eta elizarantz abiatuta, bazihoan bezperetara aita agurgarria. Hura abegia monasterioan barrena igarotzen zenean! Lerrotan jarri eta honelatsu mintzatzen ziren fraideak:\n—Isilik hago. Hark dik sekretua!\nDiruzaina jarraitzen zitzaion gero, eta burua makur hitz egiten zion... Zurikeria horien artean, oso harroxko pasatzen zen aita, hiru buruko txanoa ohore-uztai taloan jarrita, inguruetara atseginez begiratzen... Eta anbar zabalak laranjondoz beterik, haize-orratz berriak jiraka zituzten teilatu urdinak, eta fraidetegia zuri-zuri, zutarri dotore eta loretsuen artean ikusten zituenean, eta binaka eta aurpegi naroaz ibiltzen kanonikoak ohartzen zituenean, bere kolkorako esan ohi zuen aita agurgarriak:\n—Eni zor didate dena!\nEta pentsatzen zuen bakoitzean, goraka zetorkion bihotzetik harrotasun-uhinaldia.\nBaina, azkenean, ondo ederki hondatuko zuten gaixoa. Ikus segida nolatan...\n»Behinola arratsaldean, bezperetan, ikaragarrizko urduritasunak hartuta heldu zen aita Gaucher elizara: gorri-gorria zegoen, buruñurra oker, eta hain zen nahastua, ur bedeinkatua hartzean ukondoraino sartu baitzuen besoa.\nLehendabizi, elizkizunetara berandu iristeagatik izango zela pentsatu zen; baina aldare nagusiari agur egin beharrean, organoari eta atzeko eserlekuei itzal-agurra egiten zizkiela ikustean; eta eginahaletan elizan zehar pasatuta, koroan han-hemenka jarleku bila bost minutuz ibiltzen; eta, eseri ondoren, alde batera eta bestera kolokatzen, zeruko irribarrez ikusi zutenean, ikara-marmar batek korritu zuen eliza osoa. Batetik bestera mix-mix entzun zitekeen:\n—Zer ote du gure aita Gaucherrek? Zer gertatu ote zaio?\nAbadeak, artega, bitan utzi behar izan zuen bere gotzain-makila erortzen, isila agintzeko. Han urruti, eliza atzean, salmoak aletzen ari ziren, alegia; baina erantzunek ez zuten giharrik.\nEta, bat-batean, «Ave verum» erdian, hara aita Gaucher bere aulkian itzuli eta ozenki kantatzen hasten dela:\n«Badago Parisen Abade Zuri bat\nHura ikara gorria. Jaiki egin da mundu guzia. Entzun dira beren oihuak:\n—Atera ezazue! Deabruak harrapatua dago!\nKanonikoak «Aintza Aitari»ka. Abadearen makila behin eta berriz joka... Aita Gaucherrek, ordea, ez du ezer ikusten, ez entzuten ere. Bi fraide indartsuk hartuta kanpora atera beharrez arrastaka. Hura, ordea, ero moduan defenditzen, eta kantuari gogoz eta bere ahotsik ederrenaz ekiten dio:\n«Tralara, larala... »\n»Biharamunean, egunsentian, hor dugu gizajoa belauniko, abadearen aurrean, bere errua malkotan aitortzen eta bularra joz:\n—Likorea da, aita agurgarria, likorea duzu ni atzeman nauena.\nEta horren errukitsu, horren damubera ikusirik, bazegoen abadea ere nahiko hunkituta.\n—Aski da, aita Gaucher, aski da; lasai zaitez: dena pasatuko da, noski, eguzkitan ihintza bezala... Izan ere, ez da istilua zuk uste duzun bezain handia izan. Nahiz eta abestia ere... Hmmm!... Edota, fraidegaiek entzun ez dutela pentsatu beharko. Baina esadazu, nola gertatu zaizkizu gauzak? Likorea dastatzean ala? Eskua joan zaizu, noski... Erraza da ulertzen, bai. Sutautsa aurkitu zuen Schwartz anaia bezalatsu, zerorren idorokundearen oparia izan zara. Esan: beharrezkoa al duzu likorea zerorrek dastatzea?\n—Bai, zoritxarrez. Probetak alkoholaren indarra eta neurria ematen dit. Baina goxotasun eta usain berezirako, neronen aho-sabaia dut konfiantza-gai bakarra.\n—Galdera bat, hala ere, faborez: horrela zure mistela dastatzen duzunetan, nahi eta nahi ez, laket al zaizu? Atseginik hartzen al diozu?\n—Bai, jauna, bai! —esan zion zorigaiztoko aitak, gorri-gorri eginda—. Bi arratsalde badira, usain espeziala aurkitzen diodala!.. Galtzagorri da, nonbait, txarkeria ori egiten didana. Horregatik probeta erabiliko dut bakarrik. Mistela lehen bezain bikaina ateratzen ez bada, edo perla-margo huraxe ez badu ere, zer axola?...\n—Ez ezazu horrelakorik pentsa, arranotan! Ezin ditzakegu inola bezeroak nahigabetu, gizona. Hala eta guztiz ere, beharrezkoa da zu beti zure baitan, ondo erne eta itzarririk egotea... Begira. Zer behar duzu konturatu ahal izateko?... Hamabost, edo hogei bat tanta, ezta? Jarri ditzagun hogei... Oso maltzurra izango litzateke deabrua, hogei tantarekin ere harrapatzen bazaitu... Gaurgero, bada, nahigabea baztertzeko, baimena ematen dizut elizara ez etortzeko. Likoretegian bertan erregutuko dituzu bezperak. Zoaz orain, bakean, aita agurgarria, eta batez ere... ondo bana tantak.\nGustura nahiko zuen gizajoak tantak ondo banatu; deabruak, horratik, berarekin zuen eta ez zuen sekula askatu.\nBesteari buruz, bai elizkizun harrigarriak ikusi zituela likoretegi hark! Bai, alajainkoa!\n»Egunez, ondo zihoan dena, eta trankil samar zegoen aita. Berontziak eta alanbikeak gertu, belarrak kontuz aukeratu... Proventzako belarrak ziren guziak: meheak, nabarrituak, usain eta eguzkiz beteak...\nBaina, arratsaldean, belarrak saldan zirenean eta likorea tupiki gorrizko lapikoetan epeltzen zenean, orduan hasten zen gizajoaren zigorraldia:\n—Hamazazpi, hemezortzi, hemeretzi... hogei... Zilarrezko katilura erortzen ziren tantak ontzitik. Hogeiak edaten zituen aitak, ia atseginik gabe, zurrut batez... Eta aurkitzen ez zion bada atsegina hogeita batgarrenari?... Ai! Ai! Ai! Hogeita batgarren tanta hura!...\nOrduan, zirikaldiari ihes egitearren, belauniko jartzera joaten zen gelako izkina batera, eta «Aita-Gure»ka hasten zen jo eta ke. Baina ondotik belar-salda beroak zerion lurrin atxona nabarituta, nahi eta nahi ez, subiletara abiatzen zen berriz. Margo urre-berdea zuen mistelak... Haren gainean makurtuta, sudurra ondo zabalik, emeki-emeki eragiten zion pipetaz; eta esmeraldazko uhinetan agertzen ziren txinpart diztirakorretan bazeritzon izeba Begonen begiak ikusten zituela, irribera eta diz-diz berari so:\n—Aurrera! Beste tantatxo bat!\nTantarik tanta, goiko ertzerainoxe betetzen zuen katilua. Eta orduan, poto eginda, aulkitto batean esertzen zen zabarki; eta gorputza laxaturik, betazalak erdi itxirik, hurrupa txikiak eman eta ustiatzen zuen bere ogena, damu goxoz eta bere buruari esaki:\n—Ai! Infernuratu egingo naiz! ... Banoa xuxen infernura!...\nEta hauxe zen ikaragarriena: nik ez dakit zer demontregatik, baina mistela madarikatuaren zokondoan izeba Begonen kantu traketsak aurkitzen zituen beti. «Badira hiru mutxurdin, oturuntza egiteko jardurioan»; edo «Maître André-ren artzaintsatxoa, bakarrik doa baso aldera...» eta, beti-beti, Aita Zurien famatua: «Tralara, larala...»\nAisa igarri dakioke honen nahasturari, biharamunean gelakideek zirika nahian esaten ziotenean:\n—Kaixo, aita Gaucher! Atzo oherakoan titxarrak al zenituen buruan?\nOrduan denak ziren malko, etsipen, barau, zurdatz eta astinbeharrak. Baina gutxi balio zuten mistela gaixto haren aurka. Eta arratsaldero, ordu berean, hark harrapatzen zuen behin eta berriz.\n»Bitarte artan ugari etortzen ziren mandatuak fraidetegira. Nimes-etik, edo Aix-etik, Avignon-etik, edo Marseille-tik zetozen. Egun batetik bestera lantegi txiki baten itxura hartzen zizun komentuak. Han, baziren anaiak lotzaile, marrazkigile, eta eramaileak. Hau zela-eta, hura zela-eta, egia esan ezkila-dei batzuk galdu zituen elizak; baina lurraldeko oste xeheak ez zuen horrengatik ezer galdu, alafede!...\nHalako igande goiz batean, diruzaina urteburuko txostena batzar nagusian irakurtzen ari zela, eta kanonikoak irribarrez eta ñir-ñir begiak entzuten ari zitzaizkiola, horra aita Gaucher batzaldi erdian sartuta garrasika esaten duela:\n—Akabo! Nik ez dut gehiago egingo... Emazkidazue berriro nire bi behiak...\n—Baina, zer gertatzen zaizu, aita Gaucher? —galdetzen dio abadeak istiluaren zioak sumaturik.\n—Zer gertatzen zaidan, jauna? Garretan eta sarde-akuilutan pasatzeko betikotasun aparta gertutzen ari nauzuela. Edozein hordik bezalaxe edaten dut-eta...\n—Ez al nizun esan, gero, tantak ondo banatzeko?\n—Bai, bai, tantak banatzeko... Gaur katilutan neurtuko beharko nuke, alegia... Bai, aita agurgarriok: horretara iritsi nauzue. Gauero hiru botilatxo... Uler ezazue: honek ezin dirauke. Esaiozue, bada, nahi duzuenari mistela egiteko. Jainkoaren suak suntsi nazala, arren, arlo honi banarraikio.\nOrdurako batzarrak ez zuen irririk egiten.\n—Baina, ergela, hondatu egingo gaituzu! —esan zion oihuka diruzainak, bere liburu handia eskuzartaka inarrosiz.\n—Ni infernura nadila nahiago al duzue agian?\nOrduan abadea jaiki eta esan zien, esku zuri ederra eta gotzain-eraztuna erakusten zituela:\n—Aita agurgarriak: badago bide bat denak antolatzeko. Ez al da egia, nire seme kutun hori, arratsaldeetan zirikatzen zaituela deabruak?\n—Bai, jauna, arratsaldero, eten gabe, bat ere utzi gabe. Barkatu adibide mordoiloaz esana, baina, gaua badatorrela ohartu ahala banauzue izerdi patsetan, ito beharrez, Capitu-ko astoari basta jartzerakoan bezalaxe.\n—Egon bada, eta zaitez trankil! Hemendik aurrera, Agustin Deunaren otoia erregutuko dugu zuretzat, eta barkamen osoa dukezu. Gertatuak gertatu, aske egongo zara beti hari eskerrak... Ogena egin unean bertan barkatzen zaizu-eta.\n—Egundaino! Ederki. Eskerrik asko, jauna.\nEta beste gabe, badoa aita Gaucher alanbikeetarantz, larretxoria bezain arin.\nEsan da egin, une hartatik beretik, arratsaldero, arrats-otoitza amaitutakoan, hauxe esaten zuen apaizak ahaztu gabe:\n—Dagigun otoitz aita Gaucherren alde, bere arima galtzen baitu anaidiaren onerako... «Oremus Domine...»\nEta elizpe-itzalgunetan makurtuta zeuden buruñur zuri haien gainetik, otoia igarotzen zen, elurraren gainetik ipar-haizea legez.\nBitartean han behean, elizaren buruan, likoretegiko leiartze argidunen atzean, aita Gaucherri entzuten zitzaion, ondorengo hau kantari:\n«Bazegok Parisen Aita Zuri bat\ntralara, larala, larala,\nfraidegaiak dantzatu arazten\nondotxo dakiena, tralara,\nlilitegi batean fraidegaiak dantzan eta... »\nHona iritsita hara Graveson-eko erretorea, ikarak harturik esaten duela:\nOtoi, Jauna! Nire eliztarrek entzun banindute!...


Miguel Sanchez-Ostiz: Nafarroako betiko eskuinekoa banintz, oso pozik egongo nintzateke ikusten dudan giroarekin, aulkia betiko ziurtatzen ari direlako” « Nabaizaleok / Iritzia\nMiguel Sanchez-Ostiz: Nafarroako betiko eskuinekoa banintz, oso pozik egongo nintzateke ikusten dudan giroarekin, aulkia betiko ziurtatzen ari direlako”\nZer du Iruñeak?\nOso atzerakoia da, eta oso tradizionala. Hemen, dela armei esker, dela hautestontziei esker, eskuinak beti agindu du. Eta okerrena da ez direla horri buelta emateko aukerak aprobetxatu. 80ko hamarkadaren hasieran sozialistek irabazi zutenean aukera bat izan zen. Aldaketa batzuk egin ziren, besteak beste inguruan ere aldaketa handiak egiten ari zirelako, baina horrek iraun zuen poltsan eskua sartu zuten arte. Eta aldaketa bat egiteko izan dugun azken aukera ere pikutara joan zen. Ematen duena baino larriagoa da dena. Beharbada hogeita hamar urte baldin badituzu ez da hainbesterako, baina hirurogei urterekin, bai. Azken hauteskundeen ondorioz izan zen emaitzekin aukera historikoa zapuztu zen. Horren ondorioz, administrazio kontseilua partekatu dute, hau enpresa pribatu bat balitz bezala. Eta batzuek zein besteek, administrazio kontseilu hori luzerako zuzenduko dute. Duela gutxi idatzi nuen honi buruz, eta beharbada ez da oso zuzena izango, baina hainbat alderdi izaten ari diren barne arazoak…\nNafarroa Bai-ri buruz ari zara?\nBai. Ikuskizuna ez da oso duina. Eta Nafarroako betiko eskuinekoa banintz, oso pozik egongo nintzateke ikusten dudan giroarekin, aulkia betiko ziurtatzen ari direlako. Eta [Nafarroa Bai-ko] hauek ahazten ari dira botoa eman zietenetako asko ez zirela haien alderdi politikokoak. Ez batekoak ez bestekoak. Jende askok ez zuen inon militatzen, baina aldaketa eskatu zuen. Aldaketa, azkenean. Gero, ikusiko. Baina, lehendabizi, aldaketa, carajo! Baina, jakina, topo egin dugu Nafarroako gizartearekin, oso atzerakoia baita. Ñabardurarekin, baina horrela da.\nAzken hogeita bost urteak bere inguruko giza giroa deskribatzen eman ondoren, Miguel Sanchez-Ostizek (Iruñea, 1950) kanpoan jarri du begirada. Atzerrian. Bolivia edo Errumaniako gizartea ia lehertzeraino tenkatzen ari den giroetan, esaterako. Joan da Andeetako meatze ezezagunetara, eta joan da etorkinak korrokak bezala egozten dituzten hiriburuetako autobus geltokietara. Joan da bueltako bidea zahartutako furgoneta fidagaitzetan, akiturik eta etsita, nola hartzen duten ikustera.\nEgile zorrotz eta emankorraren ospea irabazi eta gero, Sanchez-Ostizek erabaki du idazlearen eginbeharra ez dela, ezin dela izan, zilborrari begira urteak ematea. Ezin dituela begiak itxi inguratzen gaituen anabasaren aurrean. Ikusten duena kontatu behar duela, hori delako bere eginbeharra. Umiltasunez esanda, baina bai, idazlearen eginbeharra. Eta ahotsa beste horiei eman behar diela erabaki du.\nLaster Boliviara abiatuko da berriro. Bosgarren aldiz. Esperientziarekin, bi liburu idatzi ditu: Cuaderno boliviano (Alberdania, 2008) eta laster argitaratuko duen Vivir de buena gana, bere literatura blogetik (vivirdebuenagana.blogspot.com) ateratako izenburua. Zoratzen dago La Pazeko lagunak berriro ikusteko aukera hutsarekin.\nEz dakit zer galdetu: zer galdu zaizun Bolivian edo zer aurkitu duzun han.\nKonplikatua da azaltzen, bai… Boliviako lagunek galdera berdina egiten didate, eta erantzuten ez diedanez, Gineara bidaliko nautela esaten didate. Egiazki, ez dakit zer galdu zaidan han, baina badakit zer aurkitu dudan: giza berotasuna. Horri esker ulertu dut gure mundu zaharkitu honen aldean badaudela azalerazten ari diren mundu berriak, sozialki eta intelektualki bizitasun handikoak. Bizitasun handikoak, ez bakarrik Evo Moralesek boterea hartu duenetik, han ezagutu dudan jendeak gizarte berri baten alde borrokan eta lanean bizitza osoa daramalako. Nire adinako jendea da, eta ez dute bizitza batere erraza izan, baina guretzako oso zaila da hau guztia ulertzea.\nArrotza zaizkigun egoeretara misiolari gisa hurbiltzea oso erraza delako. Misiolari gisa, edo gerrillari gisa. Zaila da ordea zure aurreiritziak eta pentsamoldeak etxean utzi eta entzuten duzunarekiko eta ikusten dituzun bizimoldeekiko ulerbera izatea. Joera baitaukagu esateko haien bizitza nola antolatu behar duten. “Hemen egin beharko litzateke…” hori, oso europarra da.\nEta haiek zer eskatzen dute, zer transmititzen dizute?\nHaiek ez dute ezer eskatzen. Gizartea eraiki nahi dute, eta uste dute molde berriez egin dezaketela. Aginduak jasotzeko jaio bide zirenak agintzen hasi dira Bolivian, horixe da gertatu dena. Eta betiko eskuina asko haserretzen du horrek, betiko gizartearen erabateko iraultza delako. Eta, kontuz! Iraultza ez da lortu armaren bidez, hautestontzien bidez baizik. Baina badakizu hautestontzi guztiak, galtzailearentzat, amarru hutsa direla. Hori literatura sariekin ere gertatzen da: norberari ematen diotena izan ezik, denek dute amarrua.\nElizondo inguratzen duten mendiak elurtuta daude. Idazleak giroarekin lotutako artikuluak idatzi ditu azken egunotan, beharbada otsail honen hasiera hotza izaten ari delako eta gertukoekin ohi baino gehiago elkartu delako mahaiaren bueltan. Edo aurten lagun asko joan zaizkiolako. “Gehiegi”, dio. Dena dela, otsoez, negutxoriez, Ageda Deunaz, Iturengo joaldunez eta mendiko edozein bazterretan bidea mozten duten zuhaitz eroriez idatzi du.\nBoliviako kafeari Monbana markako kakao pixka bat bota dio, eta zapore aldi berean gozo eta mikatza gehitu dio horrela. Hurrengo batean, Donibane Lohizuneko merkatutik pakete bat ekarriko duela agindu du.\nOhartu naiz ere Boliviakoa oso gizarte zatikatua dela, eta arrazakeria handia dagoela. Indiarren arrazakeria zuriekiko, eta zurien arrazakeria indiarrekiko. Lehenari buruz ez da inoiz hitz egiten, baina badago. Oinarria ez dakit zein den, ez zait gustatzen konkistaren bostehun urteei buruz hitz egitea, errealista izan behar delako: boliviarrek duela berrehun urte lortu zuten independentzia, eta berrehun urteotan, hainbat arrazoi tarteko, ezin izan dute gizarte orekatu eta demokratikoa eraiki. Alderantziz, estatu kolpe asko izan dira, krimen latzak, eta baita oso iraultza interesgarriak ere, 1952koa esaterako. Baina ez daukagu ideia zipitzik ere. Hori da boliviarraren sentimendu orokorra, munduak ez dakiela ezer haietaz, isolatuta bizi direla. Zer daki munduak Boliviaz? Azken finean, Bolivia ez zen existitzen, Peru Garaia deitzen zioten. Asko haserretzen dira horrekin.\nArgentinarrek, iparraldean bizi diren mestizoei buruz hitz egitean, “horiek boliviarrak dira” esan ohi dute, mespretxuz.\nBai, argentinarrak oso bereziak dira boliviarrekin. Haiek behintzat, oso jipoituta sentitzen dira, eta ez bakarrik Espainiako kolonialismoagatik, ez pentsa. Bertako eliteek herrialdea arpilatu egin dute.\nEta nola ulertzen da gaur egungo iraultza hori, hain zuzen ere beti baztertuta bizi izan den bertako gehiengoaren nagusitasuna?\nEz dakit. Uste dut haiek ere harrituta daudela. Harrituta daude, gainera, aldaketaren indarrarekin.\nZer da, une egokian lider egokia agertu dela, lehendik zetorrena azkenean lehertu dela?\nBietatik dago. Azken diktaduren ondotik, herri mugimenduaren oihua bazegoen. Egoera jasangaitza zen, eta halako batean lider bat azaldu, eta hainbat iritzi politiko batu egin ditu bere inguruan. Eta horrek aurrera egin du.\nZer da gehien interesatzen zaizuna?\nJendea. Niri harriek bost axola. Bidaiatzea paisaiak ikusteko, fribolitatea da. Tiahuanacoko harriak bertan egongo dira ni hiltzen naizenean ere, baina nik jendea ezagutu dut, haiekin partekatu ditut gauza asko, haien istorioak interesatu zaizkit. Bestea, paisaia… tira, La Pazen gainean dagoen Illimani mendia eguneroko ikuskizun handia da, baina ez dut horretarako bidaiatzen. Entzuteko bidaiatzen dut. Ikusteko nola bizi den jendea.\nEta ulertzen diezu, ulertzen dizute?\nSaiatzen naiz ulertzen, eta saiatzen naiz neu desagertzen. Haiek ni ulertu? Erakusteko gauza gehiago dituzte haiek nik baino, ezker eskuin jende aparta aurkitu dudalako.\nEta etorkizuna ikusten diezu?\nBai… (pentsakor). Ohartu zara AEBek ez dutela inoiz estatu kolperik izan? Badakizu zergatik den, ezta? AEBetako enbaxadarik ez dutelako inoiz izan. Evo Moralesen aurkako oposizioa gogor ari da, eta arazo batzuk daude, esaterako narkotrafikoa. Horren inguruan bazterreko gobernuak sortzen ari dira, narkotrafikoak diru asko mugitzen duelako. Gehiegi.\nBaita Bolivian ere?\nBaita Bolivian ere. Eta eskuinak Evo Moralesi leporatzen dio, AEBetako enbaxadaren bidez nik uste, narkotrafikoaz baliatzen ari dela. Gaur egun, egia da Bolivia ondoan daudela kokarako behar den oinarrizko orea egiteko laborategi asko. Hostoa batez ere Chaparetik dator, Cochabambatik gertuko lurraldetik, eta hori Evo Moralesen jaioterria da. Eta hangoek ez dituzte uzta horiek utzi nahi, asko uztea litzatekeelako. Gehienak meatzariak dira, eta meatzeak itxi zituztenean, jendea lekualdatu zuten. Asko El Alton daude orain baina beste asko koka landareekin hasi ziren, eta han koka hosto ona egiten da. Boliviako ekialdetik oso gertu dago gainera, Amazoniatik gertu, eta lurralde hori ez da inorena. Legerik ez dago, eta agintzen duena arma gehien dituena da. Eta narkotrafikoaren mundua oso ezezaguna zaigu gainera. Nagusiak daude noski, baina azkenean mundu guztia bustitzen da. Hori arrisku handia da amets hauetarako. Beraz, ahots kritiko asko daude.\nBertakoentzako ez da erraza izango, nolanahi ere, hainbeste urte baztertuta bizi ondoren orain gobernatzen ikastea.\nGobernu horretan oso jende baliotsua dago. Oso-oso baliotsua. Ministroetako bat ezagutzen dut, bere etxean izan naiz, eta badakit nola bizi den. Badakit zer jaten duen, zenbat gastatzen duen, eta badakit prestua dela, ondradu eta xumea. Hori ikusten duzunean, badakizu pertsona horrek zerbait egin dezakeela. Nik berarekin bidaiatu izan dut, eta poliziaren aurrean inoiz ez dut ikusi esaten bera diputatua zela. Hemen, aldiz, berehala hasten dira zuk ez dakizu norekin ari zaren… Nik sinesten dut hori isiltzen duen pertsona batengan.\nBolivian ez dira denak une gozoak izan. Lehen bidaian, bahitu, lapurtu eta kale baztertu batean utzi zuten. Hilko zutela pentsatu zuen. Kakaoaren zaporea ahoan, kontatzen du lapurrak lau turista europar garbitu zituen talde berekoak zirela. Turisten gorpuak handik gutxira aurkitu zituzten, baina haietako baten familiak ez du hilotza inoiz erreklamatu. Erreportajea egin nahiko luke horrekin, edo liburu bat idatzi, baina ez diote inon argitaratzen. Lehen onartzen zizkioten erreportajeek, orain, nonbait, ez dute tokirik. Baina horri buruz idatzi nahi du.\nOrain, ia berrogeita hamar liburu argitaratuta, tartean Nafarroako gizarteari buruzko erretratu gupidagabeak, tartean Pio Barojaren biografia gogoangarriak edo kronika eta bidaia liburu biziak, tartean hainbat sari, tartean Madril eta Iruñea eta Baiona eta Donibane Lohizune, bada orain, Elizondoko txoko honetatik, mugatik gertu, orain baztertuei buruz idatzi nahi du. Sentitzen duelako gero eta denbora gutxiago daukala esan nahi duen guztia esateko.\nEta herrialde arrotz eta urrun batekin horrela konprometitzea, hori ez al zen ba hogei edo hogeita hamar urteekin egiten diren gauzak?\nUtzidazu txutxumutxu bat kontatzen. Iaz, Cochabambako aireportuan nengoela hegaldia noiz aterako zain, bozgorailuetatik italiar bati deika hasi zitzaizkion, mesedez kontrolean aurkezteko. Halako batean utzi ziguten pasatzen eta hegazkinean eserita geundela, pasaporteak eskura edukitzeko agindu ziguten. Polizia talde bat sartu eta banan-banan denak miatzen hasi ziren, baina italiarra ez zen agertzen noski. Kokaz betetako maletaren bat antzemango eta hanka egingo zuen. Hogeita hamar urteko polizia emakume batek, maletan neraman guztia lurretik botatzen ari zela, nire pasaportea hartu, argazkiari begiratu eta esan zidan, zakar: “Baina zer ari zara hemen zure adinarekin, balantzaka?”. Horixe esan zidan narkotikoetako buruak! Eta orain zuk esango didazu polizia hark esan zidana, ezta? Bai, nik ere horixe galdetzen diot nire buruari. Gazteagorik bidaiatzea gustatuko zitzaidan, baina ezin izan nuen. Denbora aurrera doa, eta orainak du garrantzia.\nBaina hemen lasai egon zintezke idazten, kolaborazioak bidaltzen, han barna, urrun, miseriak ikusten ibili beharrean, ezta?\nBaina zertaz idatziko dut? Denborak estutu egiten nauela sentitzen dut. Aurten 60 urte beteko ditut, eta gauza asko dauzkat ikusteko, irakurtzeko, bizitzeko eta idazteko. Orain eleberri bat amaitzen ari naiz Errumaniari buruz. Hiru aldiz izan naiz Bukaresten, eta hor ikusten dut gustatzen ez zaidan mundu baten termometroa, neurgailua. Pragan zaila da pentsatzea hura herrialde sozialista bat izan zela. Budapesten, berdin. Badakizu komunismoa han izan zela, iraultza famatuagatik, baina Errumaniakoa sinestezina da. Zenbat jasan behar izan duten, eta zer herrialde ustela utzi duten! Narratzaileak hor egon behar du. Kulturaren beraren barruan gertatzen den bi munduren arteko talka saiatzen ari naiz azaltzea, aldaketa ikaragarriak gertatzen ari direlako. Orain, neoliberalismoa nagusitzen ari da, modu basatian. Jendeak jada ez du errumaniarra izan nahi, ez du ezta europarra ere izan nahi. Utikan Europa! Jendeak estatubatuarra izan nahi du, eta zenbat eta lehenago, hobe. Ez dakizu zer ilarak dauden, egunero, Bukaresteko AEBetako enbaxadaren aurrean. Eta nor iritsi da Bukarestera, uholde bat bezala? Espekulatzaileak. Asko eta asko, espainiarrak. Batzuk, hemengoak. Hemen pilatutako diru beltzarekin hiriburuaren erdian orubeak erosten ari dira, zertarako eta hona etorritako etorkinei gero saltzeko, hara itzultzen direnerako. Hemengo 80ko urteetako gizartea gogorarazten dit, erosteko sukarragatik, edukitzeko temagatik.\nHorrek guztiak erakartzen zaitu idazle bezala.\nJakina. Dena oso gaizki amaitu daitekeelako. Eta nire adineko jendearekin hizketan hasi eta ikusten duzu [Errumaniako diktadore Nicolae] Ceaucescu ero hark bizitza hondoratu ziela. Gaur egun, errumaniarrek sekulako izua diote urkoari, denek pentsatzen dutelako ondokoa Poliziaren kolaboratzailea izango dela. Horixe sartu zieten kaskoan. Kafetegi batean batekin hizketan hasi, eta pixatokira altxatzen bada, besteak esango dizu hori kolaboratzailea dela. Eta hurrengoarekin berdin gertatuko da. Harremanetan egon naizen jende guztia izan omen da Securitatekoa. Hori da drama. Bizirik jarraitzeko, jendeak norbait salatu behar zuen, baita familia barrukoa bazen ere! Nola ez dut hori literaturara eramango? Hori da gure garaia, carajo! Ni ez noa Bukarestera gerra arteko garaiko kafetegiekin literatura txarra egitera! Hasteko, literatura historiografikoa ondo dagoelako hiri bat bisitatzeko, baina errealitatearen aurrean, oso eskasa iruditzen zait. Oborreko (Bukarest) merkatura joan behar da, handik ateratzen direlako alde egin nahi duten errumaniarrez betetako autobusak, eta hara iristen direlako itzultzen direnak. A zer irudiak. Edo Dublinera joan, ezer erosteko ez dagoenez turistek bisitatzen ez dituzten kaleetara, Joyceren Ulysses-en agertzen diren horietara, putetxez beteta, handik ateratzen diren Bukaresterako bueltako autobusak ikustera. Hori interesatzen zait.\nEta material horrekin zer egin behar da? Fikzioa, kazetaritza, kronikak?\nAhal duzun guztia egin behar duzu, ateratzen dena. Irakurlearengana iristen dena. Saiatzen naiz hori guztia ulertzen. Saiatzen naiz nire garaia ulertzen.\nGustatzen zaizu garai hau?\nGustatu? Ez dakit… duela urte batzuk esaten zuten garai hutsalak bizitzen ari ginela. Beti pentsatu nuen hori esaten zidana ergel hutsa zela. Garai hutsalak, batere ez! Alderantziz, ematen du bolbora upel baten gainean eserita gaudela. Garai ezohikoak dira zeharo, baina galduta bezala gabiltza.\nInformazio ikaragarria dago, baina ez dakit gehiago dakigun.\nNi gero eta ergelago sentitzen naiz. Ez naiz fidatzen. Duela hamar urte idatzitako eleberri baten inguruan sarean begiratzen hasi eta informazio piloa aurkitu nuen. Bi edo hiru egunetan, lehen bizitza osoan lortzen ez genuen informazioa lor daiteke. Eta eleberri hori idatzi eta hamar urtera, lehen ez zegoen informazio ikaragarria zegoen denen eskura. Baina ez dakit gehiago dakidan, egia esanda. Garbi daukat interesatzen zaidana dela aldaketa basati horien lekukotza ematea, munduaren irudia aldatzen ari delako. Boliviaren kasuan, begibistakoa da hor gertatzen ari dena ez dela oso erraz sailkatzekoa. Hemen berehala esaten dute “populista!”. Ba, nik ez dut hain garbi ikusten. Nik uste dut zerbait berria dela.\nEsan duzun hori da garrantzitsuena, ezta? Lekukotza ematea. Kazetaritzan ere galtzen ari da hori, jendearekin aurrez aurre egoteko ohitura, askotan informazioa berez iristen delako erredakzioetara.\nBai, baina kontuz! Lekukotza eman behar dela esaten dudanean aho txikiarekin esaten dut, bestela ematen duelako egiaren jabea naizela, edo pulpitu batetik hitz egin nahi dudala. Eta bestela ere tribunu gehiegi dago gillotina martxan gustura jarriko luketenak; berez, paperezko gillotinak eduki dauzkatenak norbera madarikatu bat bilakatzeko.\nEsan nahi dut jendearekin aurrez aurre egotea, entzutea, ikustea nola hitz egiten duen, nola bizi den, garrantzitsua dela.\nHorixe da garrantzitsua: gizarte honen lekukotasuna ematea baina mundu honetako hitzekin. Nik ez daukat ezeren soluziorik. Gauzen aurrean daukadan harridura azaltzeko nire eskubidea aldarrikatzen dut ordea, badakidalako ia denok inguruabarrek astinduta eta harrituta bizi den jendea garela. Astintzen dutenak gutxi dira gainera, bultzadak jasotzen ditugunon aldean. Balantzaka joaten gara alde batetik bestera. Ni ere iparrik gabe sentitzen naiz askotan, baina ez beste edonor baino gehiago. Ez baikara iristen, ezin ditugu gako guztiak ulertu. Aldaketak ikaragarriak dira, eta oso azkar gertatzen ari dira.\nEta literatura, zuretzat, harridura horiek partekatzeko modua da, beraz?\nOrain, bai. Eta esku artean dauzkadan proiektuen artean, kezka hori gero eta agerikoagoa da. Prest daukadan hurrengo eleberria, Un gamberro en Bucarest, nire buruari egiten diodan trufa da, karikatura bat nolabait esanda. Literatura estetizistaren, literatura-literaturaren kritika bat da. Ez naiz literatura militanteez ari, baina pikareskaz. Gizarte bat erretratatzeko modu eraginkorra da, eta gaztelaniazko literaturan egin den onena pikareska izan da gainera. Deserrotzearen, gizartearen ezintasunaren eta amorruaren eta errebeldiarekiko senaren isla. Beraz, eleberri hau pikareskarekin lotuta dago.\nErakartzen zaituzten tentsio horiek, Boliviakoak, Errumaniakoak, hemen ere ikusten dituzu? Edo hemen apur bat lokartuta gaude horri dagokionez?\nEz, ez gaude lokartuta, baina nekatuta nago gure historiarekin eta irtenbiderik gabeko kalezulo honekin. Asper eginda. Beste istorio batzuekin topo egin dut, eta zinez gureak baino askoz ere gogorragoak dira. Jendeak Errumanian bizi izan zuena entzuten baduzu, azkenean erlatibizatzen duzu hemen jende gehienak bizi izan duen egoera. (Tarte luzea hartu du). Nekatuta nago hemengo nire istorioa kontatzen. Baina… (Zalantza txiki bat ageri du).\nBaina aurten beste eleberri bat amaitu nahiko nuke, 36ko gerrak hemen Euskal Herrian izan zuen hasierari buruz. Iruñea eta Irun arteko mugan kokatuko dut, Donibane Lohizunen, eta memoria historikoaren berreskurapenarekin bustita dagoen jendearekin lotuta egongo da. Eleberri hau 2005. urtean hasi nuen. Barojaren biografia egiten ari nintzela. [Emilio] Mola jeneralaren altxamenduarekin hasi nintzen, baina berehala ohartu nintzen berriro ari nintzela historia betiko protagonisten bitartez kontatzen. Pablo Antoñana, esaterako, maisua izan zen alde horretatik, benetako protagonistei eman zielako ahotsa. Karlistadak beti kontatu dira protagonisten bidez, jauntxoen ibileren bidez. Inoiz ez dira kontatu nekazari edo bolondresen bidez. Eta horiek, sei urte borrokan aritu eta gero, dena galdu zuten, baserriak eta lurrak, eta Ameriketarako bidea hartu behar izan zuten. Beraz, historia pairatzen duenaren ikuspegitik kontatu nahi nuen. 2006an argitaratu nahi nuen, baina ezin izan nuen, eta horrek mesede egin zidan, ikuspegia aldatu ahal izan nuelako.\nKontrako erreakzio asko sortzen dituen gaia da.\nBai, bere onetik ateratzen du jende asko, ordukoen barrabaskerien protagonisten oinordekoak izan zein oraingo progresista gazteak izan, uste baitute orria pasa behar dela, eta zenbat eta lehenago hobe. Une hau oso garrantzitsua da oroitzapena jaso eta finkatzeko, memoria berreskuratu nahi duten horiei gorrotoa eta fede txarra leporatzen dietelako, mendeku gosea.\nBerreskurapenaren aldeko mugimendu honek daukan garrantzitsuena gauzak begibistan uztea da, ezta? Gertatu zena argira eramatea.\nJose Artetxek, Un vasco en la posguerra liburuan, kontatzen du Jose Maria Iribarreni behin aditutakoa. Iribarren Mola jeneralaren idazkaria izan zen, eta Artetxeri esan zion behin, biak Donostian zeudela, inbidia ziola bere oroitzapenekin liburua kalera zezakeelako. Berak, nahita ere, ezin zuela atera, “[gerraren] sustatzaileak, haien seme-alabak, eta ilobak bizirik daudelako, eta jainkoak bezala hartzen dituztelako”. Iribarrenek esaten zuen Molak jendea hiltzea zeukala buruan, besterik ez, eta beti esaten zuela hemengoei “eskarmentu ederra” eman behar zitzaiela. Berak memoria batzuk idatzi omen zituen. Kutxa batean gordeta zeuden baina uste dut desagerrarazi zituztela. Hainbatek ikusi zuten liburu hori, eta ohar batzuk hartu zituzten, eta ni haien atzetik ari naiz, baina liburua desagertu da. Eta ia ez daude lekukoak.\nDenbora kontra doa.\nBehin, telebistan, Nafarroan egiten ari ziren indusketa bateko irudia ikusi nuen. Han zegoen agure bat, negar bizian, eta hunkitu eta astindu egin ninduen esaldi bat bota zuen: “Makaguen, a ze garaiak ordukoak!”. Esaldi horrek dena adierazten du. Duela hilabete batzuk auzi medikuek esan zuten denbora agortzen ari zela, horixe.\nShoah filmean, Treblinkako kontzentrazio eremu ondoan bizi zen nekazari bati galdetu zioten nazien garaian nola lan egin zezakeen bertan, barrutik iristen ziren oihuak entzunda edo bere etxe parean gelditzen ziren juduen konboiak ikusita. Esan zuen: “Zuri behatza mozten badizute niri ez dit minik egingo”.\nFilm hori ikaragarria da.\nNazien lana bertatik bertara ikusi edo pairatu zuen jende asko elkarrizketatu zuten film horretarako.\nNafarroan, fusilatuen gorpuak lurpetik ateratzeko 70eko hamarkadaren amaieran hainbat indusketa egin zirenean, zahar asko zeuden. Horiek gerran egondakoak ziren. Baina horiek hil egin dira. Eta orduko gazteek nire adina dute, edo zaharragoak dira. Ez zen Shoah film bat izan. Biktima zuzenak gero eta gutxiago daude hemen.\nBaina oraindik askok eta askok ez dute ezer esan nahi.\nLehen esan dugu zer garrantzitsua den kontatzea. Pablo Antoñanari buruzko lan bat prestatzen ari naiz. Extraña visita ipuinean, falangista batzuen bisitaren inguruko testu ederra idatzi zuen. Ez zuen esan beharrik izan Nafarroako zer tokitakoak ziren, baina kontakizun honek fiskalen salaketa guztien balio bera du. Ez dago izenik, ez dago ezer. Nekazari batzuk etxetik nola ateratzen dituzten, emakume batekin batera kamioi batera nola igotzen dituzten, soroetan zehar nola eramaten dituzten, besterik ez. Ez da gehiago behar, dena ikusten duzulako: Erriberako soroak, zer gertatu zen… jakina kontatu behar dela. Beharbada denbora galdua da, baina nik badaukat gogoa ahal dudana kontatzeko, eta ikusiko dugu.\nZer moduz zaude Baztanen? Behin esan zenuen bizitzeko toki ona zela hau.\nBai, oso gustura nago. Eroso sentitzen naiz, mendira asko ateratzen naiz, lan ordu asko egiten ditut, eta lasai bizi naiz hemen, Iruñean baino askoz lasaiago. Han baino zarata gutxiago dago.\nEz zara hara gustura itzultzen?\nEz. Bakoitzak bere istorioa dauka, baina Iruñekoak ez du erremediorik. Galduta sentitzen naiz han. Azken finean, hona duela hamabost urte etorri nintzen, eta Madrileko bi urteak kenduta, urte erabakigarriak izan dira niretzat. Ikusi dut Iruñeko gizartean ez daukadala tokirik.\nNahiz eta hangoa izan, han bizi izan, eta hango gidarik onena idatzi duzun. Ongi ezagutzen baituzu Iruñea.\nBai, baina nik hor ezin dut bizitza aurrera atera. Beharbada gazteagorik hanka egin behar nuen, baina egin ez genuenagatik ez gara orain damutzen hasiko, ezta? Orain, niretako, idazteko dauzkadan liburuek dute garrantzia. Hori da nire bizitza.\nMadrilekoa ere ahaztuta daukazu?\nBai, han ez dut ezer egiten. Nire seme-alabak han daude, baina Espainiako literatur giroarekin ez dut inolako harremanik.\nEz zara damutzen handik alde egin izanaz, beraz.\nEz, damurik ez. Gauzak horrela atera dira, eta azkenean dauden bezala daude. Kito.\nTokiak erabakigarriak dira idazteko?\nBaietz uste dut. Baina tokiak baino, han bizi den jendeak. Hiria, berez, ez da ezer. Thomas Bernhardek, eta adibide bat besterik ez da, esaten zuen Salzburgo “gaixotasun hilgarria” zela. Baina Salzburgo ez da gaixotasun hilgarria; izatekotan, han dagoen jendea, edo berak ezagutu zuen jendea. Hori da hirien arazoa: norekin egiten duzun topo. Eta giroa astuna bada, bizitza malda gora egingo zaizu.\nBai, beharbada bai. Jakina, hau ezin diezu besteei esan, gogo pixka bat behar delako, ez erabat etsi, baina tira.\nZu abokatua izan zinen. Pentsatzen dut oraindik gordeko duzula zuzenbidea ikasten dutenek eduki beharko luketen sena hori, zuzena zer den erabakitzeko…\n…Bai, zeozer geratzen da, bai.\nJustiziaren inguruan lotsatzeko moduko gauzak ikusi ditugu azkenotan. Esaterako, Arnaldo Otegiri epaileak bota zion hura, “ardoa edan nahi badu ere!”.\nLotsagarria iruditu zitzaidan. Epaiketa horretan ere fiskalak errefraua erabili zuen bere tesiei indarra emateko, esan zuenean isildu egiten denak amen egiten duela. Barka: isiltzen dena, isildu egiten da. Auzitegi batean, errefrauak soberan daude. Fiskalaren alegatu batean jurisprudentzia edo zigor kodea erabili behar da, baina ez errefrauak. Are gehiago errefrau zatarrak baldin badira. Bat dator ardoaren zertzeladarekin. Bai, hor badut errebelatzen den sena juridikoa. Epaileen gehiegikeriak, boterearen gehiegikeriak oro har, hau da, agintekeriak, neure onetik ateratzen nau. Alegia, arrazoia izatea uniformea jantzita daramazulako, edo bankuan dirua daukazulako… Hori ezin dut jasan. Eta zuzengabeak iruditzen zaizkidan gauzen aurka egiten dut, horrexegatik, senagatik.\nEgunkaria auziari buruz asko idatzi duzu.\nBai, atzean dagoen guztia izugarria iruditu zitzaidalako, hasieratik. Demokraziaren eta askatasunaren zaindarien artean dagoen isiltasun orokorra; “izorra daitezela” diotenen jarrera hori; pertsona hauei eragin dieten kaltea. Kalte hori, gainera, aldez aurretik kalkula zitekeen eta erabaki hori hartu zuenak, beraz, bazekien zertan ari zen. Hau ez da jokoa. Ahaztu gabe euskal kulturak edo euskal kulturaren euskarazko adierazpenak, komunikabide baten bidez, jasan duen kaltea. Baina hori aparte utzita ere, jende bati egin zaion kaltea kalkulaezina da, bidegabea, eta inork ezingo du ordaindu. Gainera, beste kontu bat: soilik akusatuta, jende hori jada zigortu egin dute. Hau da, akusazioarekin bakarrik, sistema honek zigortu dezake norbait. Eta hori perbertsio bat da. Zenbat urte igaro dira? Oso gogoan dut noiz gertatu zen, Juan Fernandez irlarako bidean taxia hartzen ari nintzela entzun nuelako berria, 2003an, Madrilen. Eta gaia oraindik ez da amaitu. Kontxo! Hau da, nahiz eta jende hori absolbitu, ez baitut ikusten jende hau zigortzeko moduko inolako argudiorik, epaituak zigortuta egon dira zazpi urtez. Eta gizartearen zati handi batek ez du hau ikusi nahi izan.\nIruditzen zaiolako hau dela bakar-bakarrik abertzaleei dagokien afera. Hasieran, ETA zen, orain abertzaleak. Noski, horrela hitz egiten baduzu, berehala esaten dizute Batasunekoa zarela, edo zure idazkiekin ETAren tesiekin bat egiten duzula, nahiz eta hori botatzen duenak dakien Madrilen, garai honetan, horrelakoekin hondoratzen zaituela. Arazoa da gizarte hau erasokorra dela, eta gezurtia. Gorrotoa igortzen du parrasta, egunero, eta horren aurrean matxinatzen naiz. Eta kezkatzen nauena da neuk ere igor dezakedala gorroto hori, eta neure hitzak, baketzeko hitzak izan beharrean, hitz suminduak izan daitezkeela. Horrek gero eta kezka handiagoa sortzen dit. Jada ez baitut hori transmititu nahi nire idazkiekin. Baina, beharbada, batzuetan izaerak irabazten dio buruari. Bai, batzuetan sumina sentitzen dut gauza hauen aurrean.\nKonpromisoaz galdetzen badizut?\nNire konpromisoa aipatzen ari garen bidegabekeriak, ikusten ditudan zuzengabekeriak, gauza mingarri hauek kontatzea da. Zenbaitetan, gauza batzuk handiegiak egiten zaizkit, erreakzioz mugitzen naizelako. Esaterako, lehen hor behean ikusi dugun hori [eta iritsi garenean etxepean ikusi dugun etorkinaz oroitzen da, mutil lagunak jotzen ziola eta azken kalapitaren ondoren beste bi lagunen artean burumakur Elizondon, kalean, aurpegi zurbil eta abaildua]. Minari buruzko hausnarketak dira. Noski, zalantza guztiekin, ni ez bainaiz egiaren jabea.\nBaina zure buruari jarraitzen diozu, hori da zure eredua, ezta?\nHor aipatu duzu kontzientzia askatasuna. Oso gai korapilatsua da. Gaur, menditik nentorrela, pentsatu dut independentea ez dela taldez aldatzea, talde batekoa ez izatea baizik. Eta hori, hemen, oso zaila da. Hemen aspaldian debekatuta dugulako taldeka ibiltzea. Independentzia hori lortzea oso zaila da.\nZuk lortu duzu?\nEz, kia. Atzetik jarraitzen diot.\nZer miresten duzu?\nJendeak zorigaitzetan ere bizitzeko daukan kuraia; sinesten denaren alde borrokatzeko gaitasuna, beste onurarik gabe; denentzako ona izan daitekeen zerbaiten alde lan egiteko borondatea; eskuzabaltasun keinuak. Aldatzen ez diren balore horiek. Ideia politiko handiak edo alderdiak baino garrantzitsuagoa iruditzen zait hori guztia. Boliviako lagun batek esan zidan, ezagutu eta berehala: “zu zer zarela diozu? Komunista, anarkista? Ezer ez? Alua! Orduan ez didazu balio!!”.\nEta zer gorrotatzen duzu?\nZikoizkeria, pentsatzen dut. Indartsuenaren legea; egiaren jabe sentitzen direnak; gezurtiak, bufoiak; zerbait esan eta kontrakoa egiten duena. Horrek asaldatu egiten nau, txikitatik. Eta elkarri diogun estimurik eza, errespetu falta. Lubaki bat iruditzen zait mundu hau. Dena da gorrotoa, dena da aiherra. Esan dut, beharbada ni ere sartuta nago hor, ez bainago pulpituan, kakaren erdian baizik.\nZure azken liburuaren izenburua Sin tiempo que perder da. Premia sumatzen duzu?\nJakina. Hori nortasun agiriarekin dator. Sumatzen dut… oso gauza desatseginak sumatzen ditut. Memoria galtzen ari naizela, hitzek ihes egiten didatela, esaldiak osatzea kosta egiten zaidala… batzuetan ez ditudala gogoak. Hori oso arriskutsua da. Kosta egiten zaidala lanean jartzea, hasten naizelako nire buruari galdezka: “eta hau zertarako?”. Hori, noski, adina da. Beraz, egin behar duzuna egin ezazu lehenbailehen, bestela susto ederra hartu dezakezu. Hainbat liburu dauzkat amaitzeko eta, tira, ez dakit.\nAlberto Barandiarán Argian\nmarzo 8, 2010 - Posted by\tnabaizaleokbi | Albertio Barandiaran\t| Argia, Miguel Sánchez-Ostiz


Jon Intxaurraga: "VOXen eta PPren helegitearen helburua da gaztelaniaren pribilegio egoera mantentzea"\nBerbaizu Euskara Elkarteko Jon Intxaurragak Eusko Jaurlaritzaren dekretu berriaren analisia egin du. Azaldu duenez, euskara eta gaztelariaren arteko arrakala murrizteko egin dute.\nUdaltzain bati euskaraz hitz egiteko eskatzeagatik epaitu dute konpartsakide bat Bilboko epaitegietan\nArkaitz Zarraga santutxuarrak Bilboko jaietako txosnen desmuntaian eztabaida eduki zuen udaltzain batekin. Autoarekin debekatuta zegoen lekutik pasa ostean isuna jarri zioten. Hau Pittu Hauko kideek euskaraz egin ohi dute jai gunean. Mesedez hizkuntz horretan mintzatzeko eskaera egin ostean, udaltzainak mozal legea aplikatu eta bigarren isuna jarri zion. Kasua epaitegietan aztertu da gaur.\n130 hizkuntza hitz egiten dira Gipuzkoan\nGipuzkoako hizkuntza-aniztasunaren mapa aurkeztu dute gaur Donostian Foru Aldundiak eta Soziolinguistika Klusterrak, lurraldean dagoen hizkuntza-aniztasunaren egungo errealitatea ezagutzeko. Aniztasun hori ahalik eta modu egokienean kudeatzeko tresna gisa erabiltzea nahi dute hemendik aurrera.\nDatorren Euskaraldiari begira metodologia berria probatzen ari dira Intxaurrondon\nDonostiako Intxaurrondo auzoan, Euskaraldiaren bigarren edizioan abian jarri nahi den metodologia ari dira probatzen 11 egunez. Berritasunen artean, entitateek sortu dituzten 'ariguneak' daude.\nHizkuntza-politikan akordio soziopolitikoa lortzea izango da 2020. urteko Kontseiluaren helburua\n'Jauzia' emateko ekimena abian jarriko du datorren urtean Kontseiluak. Horren bidez, gizarte eragileak hizkuntza-eskubideekin lotutako proposamen baten bueltan artikulatu eta aktibatu nahi ditu, eta horrela, hizkuntza-politikaren gaiari agendan lekua egitea lortu.\n"Gehiago, gehiagorekin, gehiagotan", aurkeztu dute II. Euskaraldia\nDonostiako San Telmo museoan aurkeztu zuten atzo II. Euskaraldia. "Gehiago, gehiagorekin, gehiagotan" izango da leloa, eta konpromiso kolektiboak ere baditu helburu.


"Gasteizko kontzertuak guretzat aukera handi bat izan ziren talde ospetsuekin jo baikenuen" - Aiaraldea - Aiaraldea.eus\n"Gasteizko kontzertuak guretzat aukera handi bat izan ziren talde ospetsuekin jo baikenuen"\nAne Ortega Diez 2010-12-04 01:20\nAtzo, abenduak 3, Herrikadak musika taldeak Gasteizen eman zuen kontzertua Su Ta Gar, Doctor Deseo, Betagarri eta beste euskal musika talde batzuen aurretik Mendizorrotzako kiroldegian. Horretaz aparte, duela gutxi atera berri du bere lehen diska eta Aiaraldea.com-ek Herrikadakeko gitarra jotzailearekin, Iker Aranarekin, hitz egin du eta hau da kontatu diguna:\nNola eta nortzuen artean sortu zen taldea? Denbora asko behar izan zenuten?\nHerrikadak 2009ko martxoan sortu zen. Ibon Burgok eta biok, urte bat edo garamatzan instrumentuekin, elkar entseatzen genuen batzuetan … eta pentsatu genuen ideia on bat izango zela abeslari eta baxu jole bat bilatzea, talde bat osatzeko. Egun batean, Tuentiko argazki batean, elkarrizketa bat hasi zen musikari buruz, komentatu genuen musikariak bilatzen genituela … eta Beñat Ereño eta Jokin Iriondo agertu ziren. Lehenengoz, 80 hamarkadako bertsioak egiten hasi ginen, baina Ibonek eta biok abesti pare bat geneuzkan prestatuak eta jotzen hasi ginen; gauza ondo zihoan eta abesti gehiago konposatzen hasi ginen. Azkenean, taldea Beñat Ereño ahotsean, Jokin Iriondo baxuan, Ibon Burgo baterian eta Iker Arana gitarran eta koroetan geratu zen. Dena prestatu genuen eta 2009ko abuztuaren 22an Maulen (Zuberoa) eman genuen geure lehengo kontzertua.\nJokin Iriondo baxuaren azkeneko kontzertua Zollon emandakoa izan zen, zer gertatuko da hemendik aurrera? Norbaitek ordezkatuko du?\nJokinek azken kontzertua Zollon eman zuen, erabaki hori taldekideok hilabete bat lehenago edo jakin genuen, beraz, beste baxu jole bat bilatzen hasi ginen eta azkenean, Asier Ibarluzearekin eman genuen (Izargi taldearen bigarren baxua). Asierrek 3 aste daramatza taldearekin entseatzen eta primeran moldatu da. Bere lehenengo kontzertua taldearekin pasa den zapatuan eman zuen Izarran.\nZuen lehenengo diska atera berri duzue, nola joan ziren grabaketak? Asko saldu dituzue jadanik?\nGrabaketak nahiko ondo joan ziren, martxoan Urduñako Gazte Egunerako abesti bat grabatu genuelako eta, gutxi gorabehera, bagenekielako nola egiten zen lan estudio batean. Gainera, teknikariarekin harremanak ditugu eta horrek guztiak lana erraztu zuen.\nDiskak nahiko ondo saldu dira, kontzertuetan ez ditugu asko saltzen, baina astean zehar jendeak eskatzen ditu eta utzi ditugun tabernetan eta gaztetxeetan nahiko azkar saldu dira ere bai.\nBertan (diskan), zuek eginiko bederatzi abesti sartu dituzue, nork idazten ditu letrak eta nork prestatzen du musika?\nTalde honetan, normalean, abestiak konposatzeko norbaitek lokalera ideia bat ekartzen du eta hori garatzen dugu, beste batzuetan, berriz, norbaitek abesti oso bat etxetik eginda ekartzen du. Baina normalena da bakoitzak bere zatia egitea, hau da, nik musika konposatzea eta Ibonek perkusioa; letrak egiterakoan, guztiok hartzen dugu parte batek ekarritako ideia batetik hasita.\nInplikazio handia dakar musika talde bat aurrera eramateak?\nInplikazioa dakar, noski. Handia? Ba, hori bakoitzak erabakiko du. Leku guztietan bezala, batzuk besteak baino gehiago inplikatzen dira, baina azken finean, beti egon behar da bat dena antolatzeko … Geure kasuan astean behin bakarrik entseatzen dugu, 2 orduz gutxi gorabehera eta gero bakoitzak bere etxean lan egin behar du musika ikasten, jotzen, abestiak konposatzen, letrak egiten … Bestela, taldea ez doa aurrera.\nGeroz eta jende gehiago mugiarazten duzue, kontzertuetan nabaritzen da?\nEgia esan, ez da asko nabaritzen. Aiaraldean jotzen dugunean, normalean kontzertuetara ezagunak, lagunak … etortzen dira eta jendeak taldearen izena ezagutzen du … Baina hemendik ateratzen garenean, gauza aldatzen da, kanpoan ez dute geure izena ezagutzen eta, beraz, hortik jotzea gustuko dugu jende berria, giro berriak ezagutzeko …\nHasi zinetenetik hainbat kontzertu eman dituzue Euskal Herritik zehar, zein izan da bereziena?\nBa, niretzat, eta uste dut taldekide gehienentzat ere, kontzerturik bereziena Maulekoa izan zela; lehenengo kontzertua izan zela albo batera utzita, egundoko esperientzia izan baitzen. Jo genuen lokalean 20 pertsona inguru egongo ziren, kartelean geure izena txarto idatzi zuten (Herrialdeka), gainera jendea izen hori abesten hasi zen … Lehen ezan dudan bezala, kriston esperientzia. Bikain egon zen beste kontzertu bat Altsasuko gaztetxean emandakoa izan zen, eta noski Urduñako Gazte Egunekoa, Laudioko jaietakoa …\nAtzo bertan Gasteizen jo zenuten euskararen eguna zela-eta, Su Ta Gar, Doctor Deseo edota Betagarriren aurretik. Urduri egon zineten?\nGasteizko kontzertuak guretzat aukera handi bat izan ziren talde ospetsuekin jo baikenuen eta jende askok ikusi gintuelako, beraz, handik kontzertu berriak etorri daitezke. Gainera, talde ospetsuekin jotzeak ilusioa egiten dio edozein talderi. Urduri ez, baina jotzen dugun guztietan, buruan egoera eta non jotzen ari garen daukagu; egia da ere, eszenatokira igotzeko orduan, halako kontzertu batean, beti ateratzen garela pixka bat urduri, noski.\nPolitika eta musikaren artean erlazio estua dagoela badakigu, hemengo musika taldeen letretan eta euren kontzertuen arrazoietan ikus daitekeenez, zer iruditzen zaizue erlazio hori?\nZuek esan duzuen bezala, eta ikusi dezakegunez, kontzertuetan musika eta politika lotuta daude. Gainera, normalean taldeak musikan hasten dira euren abestiekin daukaten pentsaera errebindikatzeko. Politika bizitzako edozein egoeratan aurkitu dezakezu: telebista, kirolak … Beraz, musikarekin antzeko gauza bat gertatzen da.\nNola ikusten duzue Euskal Herriko musikaren egoera?\nEuskal Herri osoan dauden musika talde guztiak zenbatzen baditugu, zenbaki altu bat aterako da, taldeek bizitza ematen diete jai herrikoiei eta gaztetxeetako jaiei. Datu hau beti albo batean uzten dugu, Euskal Herrian nahiko normala delako herriko jaietara joatea eta kontzertuak ikustea edota asteburu batean kontzertuak egotea edozein gaztetxetan. Baina hemendik ateratzen bagara, beste lekuetan hori ez da normala, jendea tabernetan eta diskoteketan sartzen baita jaiak ospatzeko. Euskal Herriko musika taldeek bultzatzen dituzte jai herrikoiak eta gazteek antolatutako jaiak, beraz, hemen dagoen egoera musikala ez da hain txarra. Talde batzuk onak dira beste batzuk txarragoak dira, baina gehienek helburu on bat daukate.\nZerbait gehiago esan nahi duzue?\nLehenengoz, zuei eman behar dizkizuegu eskerrak, geure taldean pentsatzeagatik elkarrizketa hau egiteko eta, beti bezala, eskerrak eman behar diogu kontzertuetara etortzen den jende guztiari, batez ere geure lagunei, kolaboratzen duten guztiei eta diska erosi duten guztiei. Amaitzeko besarkada handi bat bidali nahi diegu Itxaropen Zikiñako taldekideei eta Jokin Iriondori eurekin urte eta erdi honetan bizi izan dugun guztiagatik. MILA ESKER!


17.000 gernikarretik gorak erabili dituzte kultura zerbitzuak - Deia\nUdalak balorazio "positiboa" egin du Kultur Etxea, Lizeo, Elai Alai aretoa, SOME eta liburutegiaren jardunaz\ni. fradua 28.01.2020 | 06:20\nGernika-Lumoko udal liburutegia, irudian. Argazkia: I. F.\nGernika-Lumoko udal liburutegia, irudian.\nGernika-Lumo - Ez da ohikoa izaten, baina gutxitan neurtzen dira udalerri bateko kultur zerbitzuek izaten duten erabilpena. Gernika-Lumoko Udalak hala egin du. Eta balorazioa positiboa izan dela ondorioztatu dute. Herriko Kultur Etxea erakundeak eskaintzen dituen zerbi-tzuek 2019an harrera oso positiboa izan dute. Lizeo An-tzokia, Elaia Alai aretoa, Segundo Olaeta Musika Eskolak (SOME), Udal Liburutegiak eta Gazte Informazio Bulegoak "datu onak baino gehiago" izan dituztela azalarazi dute. Izan ere, 17.000tik gora herritarrek hartu zuten parte ikastaro edota kultur-ekitalditan, urte osoan antolatuak izan direnak.\n"Programa propioak antolatzea bezain garrantzitsua da erakunde eta sortzaileekin egiten diren lankidetzak, herritarrak eta artistak izan daitezen udalerriko bizitza kultural eta artistikoan aktiboki parte hartzen dutenak, eta, horrela, haien jarduerak eta sorkuntzak susta-tzeko", Jokin Garatea Udaleko Kultura zinegotziak azaldu zuenez. Kultur ekimenez betetako urtea izan delarik -eta ohiko hitzorduak izan dituenak, baina baita hainbat kultur-ekitaldi bereizgarri-, Gernika-Lumok dituen baliabide kulturalak mantentzearen aldeko apostua egin zuten. Eta honatx lortutako emai-tza positiboak. Aipagarria da zeregin honetan Foru plazan kokatutako Kultur Etxea, herriko kultur-sorkuntzan eta honen transmisiorako eskeman berebizikoa baita. Hala, erakundeak antolatutako tailerrek, erakusketek eta hitzaldiek "adin guztietako 100 ikaslek baino gehiago" batu zituzten. Bestetik, "arte eszenikoen urteko programazioak musika, antzerki edo dantza 60 ikuskizun baino gehiago erregistratu ditu -gehienak Elaia Alai aretoan edota Lizeo Antzokian izan direnak-, besteak beste. Eta orotara "6.376 pertsona erakarri ditu, 3.815 pertsona heldu eta 2..561 haur", zehazki.\nEraikin berean kokatzen den Udal Liburutegia ere garrantzi-tsua da Gernika-Lumoko kulturaren ekosisteman. Guztira 5.957 bazkide dituela jakinarazi dute udal eledunek -gernikarren hirutik bat da bazkide, gutxi gorabehera-, eta 47.250 dokumentuko bilduma bibliografiko, filmak, DVDak eta abar biltzen ditu bere gunean. Horrela, "joan den ekitaldian 20.271 mailegu egin" zirela zehaztu dute Gernika-Limoko Udaleko arduradunek.\nAzkenaldian, eta azterketa aroan ohikoa denez, liburutegiak bere ordutegia lizatu du, ikasketetan aritzen direnen onurarako. Eta bada liburutegia Pasilekuko eraikinera mugitzeko proiektua ere, nahiz eta oraindik ez den errealitate bihurtu.\n"Segundo Olaeta Musika Eskolak, bestalde, arautu gabeko musika-irakaskuntzaren eskaintza sendotu du", Udaletik gaineratu duten moduan. Eta adin desberdinetako hainbat ikasle biltzen ditu. "405 ikasle matrikulatu dira musika-tresnen eta talde jardueren 19 espezialitateetako batzuetan". Gazte Informazio Bulegoari dagokionez, "bere zerbitzuak on line eskaintzeko joera sendotu du, bai eta eskualdeko gazteentzat mesedegarria den lan-ingurune baten garapenean duen inplikazioa ere".\nErrege Magoak airez helduko dira Sondikan ilusioa banatzera.\nDirecto Atlético Athletic


A Tu Ritmo Revolving Txartela | BBVA\nA Tu Ritmo Revolving Txartela\nZure gastuak zeure erritmoan ordaintzeko aukerarekin hilean kopuru finko bat itzultzen dizun kreditu txartela, zuk aukeratzen duzu.\nDirua berehala duzu kredituan.\nAseguru bat barne kutxazainetako lapurretarako, kostu gehigarririk gabe.\nHilabetean guztira xahutzen duzunaren kontrola duzu, laburpen xehatua jasota.\nDirua berehala izan dezakezu eskura zure txartelean erabilgarri dagoen saldoa zeure kontu korrontera intsuldatuta.\nJaulkitze eta mantentzeagatiko urteko komisiorik gabe.\nErabaki hilabetero nola nahiago duzun antolatu\nTxartel honi esker, zure erosketak finantzatu edo saldo erabilgarria intsuldatu dezakezu zure txarteletik kontu korrontera, dirua berehala erabilgarri izan dezazun.\nZeuk erabakitzen duzu nola ordaindu gastatutako dirua:\nRevolving ordainketa finkoa: hilero kopuru finko bat ordaintzen duzu, gutxienez 20 eurokoa, betiere 20 euro horiek erabilgarri den hileko saldoaren %3 badira, gutxienez.\nEta nahi izanez gero, edozein unetan alda dezakezu hilero ordaindu nahi duzun kopurua, bbva.es webgunean, app-etik edo BBVAren edozein bulego edo kutxazainetan, berehala gainera.\nHau jakin behar duzu\nTxartela eskatu aurretik, horren ezaugarriak ezagutu behar dituzu:\nKreditu txartelaren jaulkitze eta mantentzeagatiko urteko komisioa: 0 €, titularrarentzat.\nOnuradunak: onuradun txartel bat eska dezakezu beste pertsona batentzat, zure txartelarentzako muga berdina partekatuz. Onuradunaren kreditu txartelaren jaulkitze eta mantentzeagatiko urteko komisioa 0 € da.\nZure txartelaren kreditu muga gainditzen baduzu, %20 gehiago erabili ahalko duzu, erabiltzen duzun kopuru gehigarriaren %3ko komisio bat ordainduta (gutxienez 6 €, eta gehienez 12 €).\nHorren berezitasuna da kreditutik eratorritako zorra hilero 'berritzen' dela: gutxitu egiten da kuoten ordainketen bidez egiten dituzun abonuekin, baina handitu egiten da txartelaren erabilerarekin (ordainketak, kutxazainetan diru-ateratzeak) hala nola interesekin, komisioekin eta sortzen diren beste gastu batzuekin, batera finantzatzen baitira. Berezitasun horrek dakar zorraren zenbatekoaren gainean hilero kuota baxua ordaintzen bada, oso epe luzean burutuko dela printzipalaren amortizazioa, eta beraz, interes asko ordaindu beharrean izan zaitezkeela.\nBBVAn egoteak ematen dituen abantailekin\nJakinarazpenak berehala jaso, eta zure txartelak nahi duzunean itzali eta piztu.\nOrdaintzen edo kutxazain batetik eskudirua ateratzen duzun bakoitzean, jakinarazpen bat bidaliko dizugu BBVAren app-aren bidez, berrikusi ahal ditzazun zure eguneroko gastuak eta ziurta dezazun zu zarela txartela erabiltzen ari dena.\nMugak nahi duzunean aldatu:\nEta BBVA Ordainketa Mugikorra, Google Pay, Samsung Pay eta Apple Pay-rekin.\nZure mugikorra erabili ahal izango duzu contactless teknologia onartzen duten merkataritzetan, online saltokietan eta aplikazioetan, eroso, seguru eta zure txarteleko datuak sartu beharrik gabe.\nRevolving ordainketa geroratuarekin, zure txartelaren gastuaren kuota finko bat ordaindu hilero. Ordaintzeko modu horrek interesak ditu.\nGutxieneko hileko zenbatekoa 20 € da, eta hortik gorako edozein kopuru aukera dezakezu.\n1.500 €-ko erosketa bat egiten baduzu %15eko interes-tasarekin eta hilean 41,75 €-ko kuota finkoa ordaintzea aukeratzen baduzu, hauxe ordaindu beharko zenuke:\n41,75 €-ko hileko 48 kuota.\nOrdaindu beharreko guztizko zenbatekoa 2.003,81 € izango da eta UTBa %15,95.\nGARRANTZITSUA: A Tu Ritmo txartelaren likidazio sistemarekin kreditua ezin da amortizatu beti 48 hileko kuota konstantetan, amortizatzeko gutxieneko zenbatekoa xedatutako saldoaren %3 delako. Horrek esan nahi du hilabete bakoitzean hurrengo kantitateetako handiena ordainduko duzula:\nBeraz, txartel hori kontratatzen baduzu eta egun berean, adibidez 2021eko maiatzaren 1ean, 1.500 €-ko erosketa bat egin eta hilaren 5ean 35 €-ko kuota bat ordaintzea aukeratzen baduzu, 48 hilabtetan guztira ordaindu beharreko zenbatekoa 1.946,47 € litzateke, %15eko urteko ITNa aplikatuta. UTBa %16,07 izango da.\nLortu A Tu Ritmo Revolving txartela\nEurogunetik kanpo erabiliz gero komisioak ditu?\nZer baldintza bete behar dituzu zure txartela eskatzeko?\nA Tu Ritmo Revolving txartela eskatzeko, BBVAn kontu bat irekita izan behar duzu. Txartela jaulkitzea BBVAren aurretiko oniritziaren mende dago.\nNola kontrata dezakezu?\nZure bulegoan edo app-aren bidez eska dezakezu. Jakinarazten dizugu dokumentu hau ez dela kontratatzeko eskaintza bat. Txartela eskatu nahi baduzu, zure BBVA kudeatzaileak emango dizu behar duzun informazio guztia. Informazio hori BBVAren app-ean edo webgunean ere ikus dezakezu.\nKontratatu aurretik, arretaz irakurri eskaintzen dizugun Kontsumorako kredituari buruzko Europako informazio normalizatua.\nA Tu Ritmo txartela


Departamenduaren aldia | Departamenduaren aldia – iparraldekohitza\nEgoera sanitarioak ez zuen biderik eman departamenduetako eta eskualdeetako hauteskundeak martxoan egiteko. Azkenean, datozen bi igandeetan egiteko erabakia hartu zuen Frantziako Asanbleak. Hala, ekainaren 20an izanen da lehen itzulia, eta 27an bigarrena. Pirinio Atlantikoetako departamenduko eta Akitania Berriko eskualdeko hauteskundeak 2015ean iragan ziren azkenekoz. Ordukoak Lurraldeen Notre erreformaz gero eginiko departamenduetako eta eskualdeetako lehen hauteskundeak izan ziren. Izan ere, Frantziako Gobernuaren erreformak departamenduen konpetentziak eta eskualdeen eremu eta eskumenak aldatu zituen. Aurtengo hauteskundeak, beraz, Notre erreformaz geroko bigarrenak izango dira.\nEgoera sanitarioa ikusirik, kanpaina egiteko manera egokitu dute Frantziako diputatuek. Aurten, hautagaiek hemeretzi eguneko epea dute propaganda egiteko, usaian hamabi egun dituztelarik. Bestalde, herritar bakoitzak bi ahalorde jasotzen ahalko ditu bozen egunetan, zaurgarri direnak bozkalekuetara ez joateko.\n2015etik gero, Ipar Euskal Herrian, hamabi kantonamendu dira, eta Biarnon, hamabost. Biarnok, beraz, Ipar Euskal Herriak baino boz eremu gehiago ditu; eta, ondorioz, baita kontseilari gehiago ere. Guztira, departamenduko kontseiluko 54 hautetsi dira, eta horien lekuak dira jokoan. 2015ean, Jean Jacques Lasserre (Modem) izendatu zuten departamendu kontseiluko lehendakari, eta aurtengo bozetara berriz aurkeztu du bere burua. Bestalde, aurten, EH Baik Iparraldeko kantonamendu guzietan aurkeztu ditu hautagaiak. Frantziako ezkerra era nahiko sakabanatuan aurkeztuko da: zenbait kantonamendutan aliantzak egin dituzte berdeekin, edota Frantziako alderdi komunistarekin, baina ez dute batasun orokorrik lortu. Batasun Nazionalak ere hautagaiak aurkeztu ditu Iparraldeko kantonamenduetan: 2015ean hirugarren lekua lortu zuen Lapurdin, Nafarroa Beherean eta Zuberoan.\nHoriek horrela, lehen itzulian boz gehien lortzen dituzten bikoteak bigarren itzulira pasatuko dira, betiere gutxienez bozen %12,5 lortzen badituzte. Bigarren itzulian gailentzen diren hautagaiak izanen dira departamendu kontseiluko hautetsiak: hauteskundeen ondoko lehen batzarrean lehendakaria hautatuko dute, eta bigarren batzarrean hautetsi bakoitzaren karguak definituko dituzte.\n2015eko departamendu bozetan Frantziako eskuina eta zentro-eskuina gailendu ziren, eta horiek osatu dute sei urtez departamendu kontseiluko gehiengoa, Lasserre izanik lehendakaria. EH Baik kantonamendu bakarra irabazi zuen orduan, Errobi-Aturrikoa, Alain Iriart (EH Bai) baitzen hautagaietako bat, Fabienne Ayensarekin batera —etiketarik gabekoa—. Alain Iriart departamenduko kontseiluko hautetsi izan zen 2017ra arte, baina kargua utzi zuen Euskal Hirigune Elkargoa sortu zenean, lehendakariorde kargua harturik.\nEskumen nagusia, soziala\nNotre erreformaz gero, hauek dira, besteak beste, departamenduek kudeatzen dituzten eskumenak: soziala eta elkartasuna, kolegioen kudeaketa, lurralde antolaketa, eta bideen kudeaketa. Dena den, Pirinio Atlantikoetako departamenduaren buxetea nagusiki eskumen soziala diruztatzeko bideratzen dute. Konpetentzia horrek hainbat adar ditu: Haurtzarorako Gizarte Laguntza kudeatzen du departamenduak, baita elbarria duten herritarrentzako gizarteratze eta aterpe zerbitzuak, adinetakoen eta elbarrituen etxeko laguntza zerbitzuak, eta gutxieneko errentaren diruztatzea ere. 2021eko buxetean, guztira, 392 milioi euro bideratu ditu departamenduak horiek kudeatzeko. Zehaztekoa da Haurtzarorako Gizarte Laguntzari dagokiola etorkin adingabeen ardura. Hala, Pirinio Atlantikoetako departamenduak egiten ditu adingabetasun frogak, eta migratzaile adingabeak aterpetzeko eta gizarteratzeko egiturak kudeatzen ditu. Azken sei urteetan CIMADE elkarteak behin baino gehiagotan salatu izan du adingabetasun frogak «azkarregi» eginak direla, eta legez kanpoko kanporatzeak gertatu direla.\nNotre erreformaz gero, bestetik, Frantziako eskualdeak berrantolatu zituzten, eta eremuak zabaldu. Akitania Berria da Iparraldea menpe duen eskualdea. Azken sei urteetan Frantziako ezkerraren esku izan da kontseilua: Alain Rousset (PS) izan da lehendakari. Aurtengo bozetarako hautagai da berriz ere. Alderdi politikoek eskualderako aurkezten dituzte hautagaiak, eta departamendu bakoitzeko zerrendak osatzen dituzte. Guztira, 183 kontseilarik parte hartzen dute Eskualdeko kontseiluan. Nabarmentzekoa da EH Bai ez dela eskualdeko hauteskundeetara aurkeztuko.


Eraiki Twitter, YouTube, Vimeo, Flickr, Countdown edo beste widget bat\nDrive Engagement Widgetbox-eko Widgetekin\nAstelehena, uztaila 2, 2012 Igandea, Iraila 8, 2013 Douglas Karr\nWidget-ak konpromisoa bultzatu dezaketen gutxieneko aplikazioak dira. Teknikoki, widgetak web orri batean instalatu daitezkeen aplikazio txikiak edo mikroak dira. Web orrietako erloju, atzerako kontaketa tenporizadoreak eta bestelako informazio dinamikoa widgetak dira. Gure gunean, nahikoa mezu aurkituko dituzu, mezu nagusiak, Twitter, Podcast Facebook artikuluen gomendioak.\nWidgetek bestela informazio makala saio interaktibo bihurtzea ahalbidetzen dute, webgunearen bisitariaren arreta bereganatzeko aukera gehiago. Adibidez, inkesten trepetak webgunean sortutako inkestara eramaten du bisitaria, Facebook trepetak markaren orrialde sozialera eraman dezake. Widgetek txostenak bateratzen ere laguntzen dute, analitikan oinarritutako erabakiak har ditzaten.\nIraganean widgetak zituzten oztopo handiena horiek garatzea zen. WidgetBox prestatutako widgetak eskaintzen ditu askotariko helburuetarako. 46,000 widget baino gehiago eskaintzen ditu, pertsonalizagarriak diren aukerekin, zuzenean deskargatu daitezkeen web orriko kode batera. Gainera, merkaturatzaileak bere widget pertsonalizatuak sor ditzake saguaren klik bakarrarekin eta automatikoki sortutako kodea web orriaren kodean behar den espaziora kopiatu eta itsatsi dezake.\nIkusi WidgetBox-en ikuspegi orokorra:\nWidgetbox-ek widget-a nork eta non erabili duen kontrolatzen lagunduko dizu. Widget bakoitza zerbitzu jakin baten kapsula denez, merkaturatzaileek jakin dezakete zein zerbitzu zehatzek erakartzen duen audientzia gehien, eskariaren demografia eta beste analisi erabakigarriak.\nAprobetxatu bezeroen balorazioak Pluck Reviews-rekin\nMerkatariek HTML5-i buruz jakin behar dutena\n2ko uztailaren 2012an, 5: 04an\nHau ona da! Mila esker tresna bikain honengatik!\nWidgetak sare sozialetako orrietan edukitzea da, nire ustez,\nbenetan garrantzitsua negozio batentzat. Ez widgetetarako\ndena eta dena, azken finean: ezer gehiegi txarra da. Baina\nbehar bezala erabiltzen direnean eta neurriz, widget-ak marketin erabilgarria izan daitezke\ntresna. Zergatik? Lineako erabiltzaileek zure FBrako sarbidea errazten baitute,\nMySpace, Twitter, Flicker, Youtube, etab.\nWidgetbox-ek beste gailu batzuk gehitzea errazten duela dirudi\ninkestetarako, inprimakietarako, diaporama eta abarretarako widgetekin ere funtsean\nzure erabiltzaileek zure markarekin elkarreragitea zein erraza den jakiteko.\nWidgetarekin erraztasunak emateak ez du esan nahi\narrakasta izango duzu. Edukia ona dela ere ziurtatu behar duzu. National ezagutzen dut\nPosizioak oso ondo egiten du. Kalitatezko edukiak lotzen aritu dira\ndenbora batez erabiltzeko erraztasunez. Ziur nago widgetak ezartzen ari direla beren tresnan\nBeraz, denok beharko genuke!


Oskar Caballero eta Joxemi Campillo - Euskaltzaleak 2021-05-28 10:41 Iritzia\nJaieguna, arratsaldeko zortziak dira. Hego Euskal Herriko udaletxe baten ondoko plazan, hamabi ume daude jolasean. Euren artean hizketan barra-barra. Ume guztiak etorkinen seme-alabak direla igartzen da: Afrika erdikoena, ipar Afrikakoena eta itsasoz beste aldekoena. Denak espainolez ari dira. Ia-ia aldi berean, herri bereko ikasgune baten ondoko plazan gauza bera errepikatzen da. Ume kopuru antzekoa espainolez ari da.\nGaitasunak antolatu jardunaldien harira\nBilboko Itaia 2021-05-28 08:58 Iritzia\nAurreko larunbatean, Gaitasunak antolatu jardunaldien aurkezpena egin genuen Etxarri Gaztetxean. Bertan, ekainaren 12an Urretxu-Zumarragan izango diren jardunaldien zentzuaz eta nondik norakoez hitz egiten ibili ginen. Bada, jardunaldiok gaitasun politiko eta teorikoak eskuratzeko helburuarekin proposatzen ditugu, emakume langileon emantzipazioa gorpuztera bidean, horiek beharrezkoak baitzaizkigu.\nAsier Gabikagojeazkoa 2021-05-20 16:55 Iritzia\nPrekarietatik ez! izena du Ibon Elorrieta ilustratzaileak hilabete honetan egindako ekarpena.\n‹‹ Aurrekoak 1 2 3 4 5 6 ... 77 78 79 80 Hurrengoak ››


Ongarri ez-organikoa, Ongarri organikoa, pestizida - Lemandou\nOngarrien, PGR eta pestiziden esportazioan eta produktu berrien garapenean oinarritzen gara.\nAzido Nap-naftilazetikoa (NAA)\nLemandou-k salmenta ondorengo zerbitzu osoa du. Bezeroen kexak tratatzeko prozedura argiak daude.\n24 orduko onling zerbitzua\n7 egun eta 24 orduz lineako zerbitzua eskaintzen duen talde gaztea eta kementsua dago.\nFuntsezko parametroak ekoizpen prozesuan kontrolatzen dira eta merkantzia fabrikatik atera aurretik ikuskapen zorrotzak egiten dira kalitatea bermatzeko. Hirugarrenen ikuskapena onartzen da.\nErosketa bakarreko zerbitzua\nIndustria agrokimikoan hamar urte baino gehiagoko eskarmentua izanik, bezeroei erosketa bakarreko zerbitzuak eskain diezazkiekegu, eta gure espezializazioa eta merkatuaren ulermena erabil ditzakegu bezeroei denbora aurrezteko.\nLemandou Chemicals 2008an sortu zen, Shijiazhuang-en, Hebei probintziako hiriburuan. Pekinetik 300 km ingurura, 1,5 ordu behar ditu abiadura handiko trenez. Era berean, 300 km inguru Tianjin portutik, hau da, Txinako iparraldeko porturik handiena. Lemandou Chemicals enpresako langile guztiek gogor lan egiten dute, aurrerapenak egiten dituzte egonkortasuna mantenduz. Gure bezeroak mundu guztian daude. Salmenten eskalan hazkunde iraunkorra eta rapa mantentzen du. Eskualdeko enpresa ezagunenetako bat da.\nOngarrien, PGRen eta Pestiziden gure garapen plan estrategikoaren arabera, Lemandou Chemicals-ek barne merkatua modu aktiboan sustatzen du eta esportazio merkatu tradizionala mantentzen du. Lankidetza estrategiko egonkorra ezarri dugu eskala handiko ongarri enpresa ospetsu askorekin, bai etxean bai atzerrian. Bestetik, ahalegin handiagoak eskaintzen dizkiogu I + G eta pertsonalizazioari. Ongarri, PGR eta Pestiziden enpresa liderra izatera dedikatu gara merkatuan lehiakortasuna eta markaren eragina duten mundu osoan. 12 urte baino gehiago esportatzen diren Ongarri, PGR eta Pestiziden eta I + G produktu berrietan oinarritzen gara. Metatutako esperientzia aberatsa merkatuan eta zerbitzuan. Eragiketa prozesu estandarra eta bezeroarentzako arreta sistema eratu zituen.


2018ko maiatzaren 22a, asteartea | Ordua Euskal Herrian 23:32:17\nNerea Agirre HUHEZI fakultateko irakaslea da eta gurasoek seme-alabei eskolan laguntzeko aholkuak eman dizkigu ARGIAn aste honetan argitaratu dugun erreportajean. Eskolako lanek merezi dute aparteko lanketa, egunerokoan duda asko eragiten dute-eta. Hona Agirreren oharrak:\nEskolako lanek merezi dute aparteko lanketa, duda asko eragiten dute-eta.\n7.-Familiako kide guztien artean etxerako lanen gaia antolatu. Honetarako beharbada beharrezkoa da aurretik familiako kide helduen artean hitz egitea eta irizpide batzuk finkatzea. Eta ondoren, irizpide horien arabera, etxeko guztien artean eskolako lanak eguneroko zereginen barruan txertatu eta beraz, nola antolatuko garen erabakitzea. Haurrari ere (aldez aurretik zehaztutako irizpide horien arabera) erabakitzeko aukera emanaz (non egingo dituen lanak, noiz –askaldu aurretik, ondoren…–). Garrantzitsua da gure haurrak bera etxerako lanak egiten dagoen bitartean familiako beste partaide guztiok zertan arituko garen jakitea, eta denbora tarte horretan besteok ere gure zereginak ditugula ikustea (lana egin osteko deskantsua hartzea bada ere, horretan ariko garela jakitea). Haurrak zereginaren arabera laguntza nori eskatu diezaiokeen jakin dezan.


“Humanity at Music” sinfonia kooperatiboa, Gasteizko Buesa Arenan - Nontzeberri\nHumanity at Music musika, dantza eta sorkuntza literario bidezko esperientzia sinfoniko- kooperatibo berritzailea oholtzan aurkeztuko dute, Gasteizko Buesa Arenan.\nIkuskizunaren hitzordua datorren larunbatean, irailaren 14an, izango da, eta egun osorako ekintzak eta ikuskizun kulturalak ondu dituzte proiektu horren baitan.\nMusika, narratiba, kantua, ilustrazioa, bertsolaritza, antzerkigintza eta dantza bilduko ditu Humanity at Music-ek, eta Mondragon Kooperatibako bazkide eta langileen parte hartzea ez ezik, lehen mailako artistak eta kolaboratzaileak ere esku hartuko dute.\nHala, Fernando Velazquez musika-konposatzailearen batutak gidatuta, Euskadiko Orkestra Sinfonikoa arituko da kooperatibagintzaren soinu-banda interpretatzeko. Gainera, Lo imposible eta El Orfanato-rako konposatutako musika, edota Goya saria irabazi zuen Un monstruo viene a verme filmeko soinu-bandak ere interpretatuko ditu. Josu Camara, Kukubiltxo antzerki konpainiako zuzendaria izango da figurazioaren eta ikuskizunaren koordinazio lanetan, eta Fernando Velazquezen musikaren konpasean arituko da Jon Maya eta Kukai dantza taldea, beren beregi ekimen honetarako sortu duen ikuskizunarekin.\nJon Sarasua bertsolaria, proiektuari hitzak jarri dizkion letra-egilea, idazlea eta irakaslea ere presente egongo da ekimenean. Andoni Egaña, Onintza Enbeita, Julio Soto, Jone Uria, Amets Arzallus, Oihana Iguaran, Xabier Igoa eta Maddalen Arzallus bertsolariek ere bertsoak sortu dituzte proiekturako. Leire Bilbao, Katixa Agirre, Irati Jimenez, Gloria Totorikaguena eta Pili Kaltzada idazleek, era berean, sorkuntza literarioaren ardura izan dute. Eta Maite Mutuberria ilustratzailearen marrazkiek irudizko mundu bat sortu dute, 2018ko Durangoko azokan aurkeztutako liburuan ikusi daitezkeenak, eta ikuskizunean emango dituztenak, hain zuzen. Eta etxeko txikienak ere egunaz goza dezaten, Pirritx, Porrotx eta Marimotots pailazoen emanaldia ere ondu da.\nBaina zalantzarik gabe, 1.000 pertsonez osatutako abesbatza erraldoiak jarriko dio ginga ikuskizunari. Abesbatza horren ikusgarritasunaz gain, bere berezitasun nagusia, Mondragon Kooperatibako bazkidez eta kooperatibistez osatzen dela da, eta azken hilabetetako hainbat entseguren ondoren, Fernando Velazquezek Mondragonerako egindako soinu-bandaren musika konposizioa interpretatuko du.\n“Musika, dantza eta sorkuntza literario bidezko esperientzia kooperatibo honek, Mondragon-en historia, oraina eta etorkizuna kontatzeko modu berri bat erakutsi nahi du Humanity at Music-ek. Ez da sekula kontatu eta kantatu esperientzia kooperatiboa Humanity at Music-ek egingo duen moduan. Ez du zer ikusirik izango orain arte egin denarekin, ezta proiektuan parte hartzeko moduak ere. Izan ere, ekimen berri honek Mondragon eta bertako kooperatiba guztiek osatzen duten kolektiboaren parte-hartzea bultzatu nahi du. Kooperatibismoaren erroak mantenduko dira, baina aktoreak aldatuko dira”, azaldu dute antolatzaileek ikuskizunaren nondik-norakoak azaltzerakoan.\nEgun osoko programazioaren xehetasunak eta informazio osoa: humanityatmusic.com


Mutur batetik bestera, itsasoz | Zarauzko Hitza\n2012/08/07\tKirola\tNork Aritz Mutiozabal Cristobal Rochas igerilari zarauztarrak Tarifatik (Espainia) Marokora egingo du igerian (Argazkilaria: Aritz Mutiozabal)\n«Duela zazpi urte Jeronimo Esnal zarauztarrak Gibraltargo itsasartea zeharkatu zuen, eta hari laguntzera joan nintzen. Tarifatik ez zen Maroko ikusi ere egiten, eta izugarria iruditu zitzaidan. Hala ere, egunen batean nik ere egin behar nuela pentsatu nuen, oso erronka polita iruditu baizitzaidan». Urte honen hasieran, «aurten izango da» erabaki, eta itsas zeharkaldia prestatzen hasi zen Cristobal Rochas. Egun handia datorren astean izango da, eta ilusioz gainezka dago.\nIñaki Garcia donostiarrarekin batera murgildu da abenturan igerilari zarauztarra. Biak ala biak itsas zeharkaldietan aritzen dira, eta hainbat trabesia propio egin dute: Zumaia-Zarautz eta Getaria-Orio, besteak beste. Gibraltargo itsasartea gainditzea, ordea, hitz potoloak dira, eta horretarako gogor entrenatu dira. «Lau hilabete daramagu bizi-bizi prestatzen. Egunero ordu eta erdi egiten dugu igerilekuan, eta igandetan hiruzpalau ordu egiten ditugu itsasoan. Getaria-Zarautz itsas zeharkaldia lau aldiz jarraian ere egin dugu, esaterako. Beraz, ongi trebatuta gaudela esango nuke», nabarmendu du igerilari zarauztarrak. Izan ere, «diesel igerilariak gara; hau da, orduak eman ditzakegu igerian».\nTarifako farotik abiatuko dira, baina ez dakite zehatz-mehatz non helmugaratuko diren. «Korronteek eramaten gaituzten tokian lur hartuko dugu. Tangerretik Ceuta arteko kostaldean izan daiteke. Edozein tokitan eta edozein modutan izanda ere, helburua Marokora iristea da. Hori da gure erronka».\nIbilbidea 18 eta 21 kilometro artekoa izango dela aurreratu du igerilari zarauztarrak, nahiz eta itsasarteak lerro zuzenean 15 kilometro izan. «Ezinezkoa da zuzen zeharkatzea. Marokora iristeko L edo parabola itxurako ibilbidea egingo dugu; hau da, Tarifatik ozeano Atlantikorantz joko dugu, eta itsasartearen erdialdean Marokora begira jarriko gara, korronteen laguntzaz ailegatzeko».\nRochasen aurreikuspenen arabera, 4 ordu eta erdi eta 5 ordu artean osatuko du, baina denbora gehiago ere izan daitekela. «Korronteen eraginez, itsasoaren egoera gaizki jar daitekela eta sei orduz uretan egon gaitezkela pentsatuz joan behar dugu. Baina guztia ongi aterako den konfiatza dugu».\nKorronteen kontua ez da «txorakeria». Gutxienez ere orduko 3.000 metroko abiadura eraman behar dute ibilbide osoan: «Bestela jai dugu. Abiadura mantsoagoan baldin bagoaz, korronteek Marokoko kostaldetik urrutiratuko gaituzte». Zailtasunak zailtasun, helburua betetzeko gai ikusten du bere burua. «Niretzako sekulako erronka da, nire Everest partikularra. Oso motibatuta nago, eta ekimenaz gozatu nahi dut».\nKorronteez gain, denetariko fauna dago Gibraltarreko itsasartean. Hori horrela, «uretako betaurreko beltzak eramango ditut, ahalik eta gutxien ikusteko», dio erdi-txantxetan. Era berean, igeriketa neoprenozko jantzia eramango du soinean, uraren tenperatura 18 gradukoa delako.\nAntolakuntzak zehaztuko die zein egunetan itsasoratuko diren itsasartea zeharkatzera. Abuztuaren 14a edo 15a izan daiteke egun seinalatua, baina oraindik ez dakite ziur, baldintza klimatologikoen baitan egongo baita azken erabakia. Rochasi hilaren 15a izatea gustatuko litzaioke, Ama Birjin Eguna delako. Irteera 07:00etan edo 08:00etan egingo dute; betiere, itsasaldiaren arabera.\nGibraltarreko itsasartearen ezin da norbere kabuz zeharkatu igerian. Horretarako bereziki arduratzen den ACNEG elkartearen ardurapean egin behar da; hauek antolatzen duten balentria egin nahi dutenen egitaraua. «Bi ontzi izango ditugu uneoro alboan. Horietako batean, nire seme Jaime joango da, beharrezko izango dugun laguntza eta hornidura ematen. Beste ontzian, berriz, epailea joango da, itsas zeharkaldia behar bezala egin dugula ziurtatzera. Berekin batera, sendagile bat ere joango da».\nAlegia, dena ongi lotuta egoten dela igerian hasi aurretik. «Itsas trafiko ikaragarria dago itsasarte horretan. Ondorioz, baimenak behar dituzu, eta egun horretan ontziekin pasatzen direnei beren radarretan agertu behar zaie bi igerilari dabiltzala koordenada jakin horietan». Beraz, «ez da hemen bezala, edozein momentutan itsasoratu eta Getariatik Zarautzera igerian etor zaiztekela. Guztia ongi prestatuta eta kontrolatuta dago».\nEtiketak: Cristobal Rochas, Gibraltar, igerilari Logging In...\tProfile cancel\nBerriketan.info Viewing item 1 to 5 (of 5 items) Urola Kostako Hitza wrote a new post, Orion edukiontzien mapa sortu dute, hondakinen birziklatze tasa handitzeko, on the site Urola Kostako Hitza 4 minutes ago\nHondakinen gaiarekin arduratuta dago Orioko Udaleko Hondakinen Mahaia, eta herriko birziklatze tasa handitzeko bidean hainbat urrats egin du azken hilabeteetan. Izan ere, 2015 urte hasierarako herrian Urola Kostako Hitza wrote a new post, Zazpigarren zintzarriaren bila , on the site Urola Kostako Hitza 8 minutes ago\n«Ze emozio lehendabizikoz Putzuzulora sartzea/ espero dudan gauza bakarra bizirik ateratzea». Bota zuen Patxi Iriart hiriburuarrak iazko Kopla Txapelketan. Bizirik, eta zintzarri preziatua lepotik zintzilik Busturialdeko Hitza wrote a new post, Kurtzeroko aparkalekuaren zati bat eta Zubieta Errota aurreko gunea zarratuta egongo dira hilaren 16an eta 17an, on the site Busturialdeko Hitza 4 hours, 13 minutes ago\nKurtzeroko aparkalekua eta Zubieta Errota lotzeko lanak egingo ditu Muxikako Udalak abenduaren 16an eta 17an. Hain zuzen, Muxikako Udalak Galtzada tabernaren aurrealdean dagoen aparkalekua eta Zubieta Errota baleike.com wrote a new post, Ostiralean meditazio saioa Forondan, on the site Urola Kostako Hitza 6 hours, 39 minutes ago\n21:00ak arte, eta Irutxuloko Hitza wrote a new post, Bozka eskubidea eskatu zuten 25 lagunak absolbitu dituzte, on the site Irutxuloko Hitza 6 hours, 43 minutes ago


pelikula • ZUZEU\nAlberto Gorritibereak zuzendutako "Arriya" filmak inertziak mugitzen duen herri batean amodio istorio bat azaltzen du, eta denaren erdian, apustu bat. Jadanik Euskal Herriko aretoetan dago euskaraz, g...\nArtista orok ditu mila aurpegi, mila nortasun, milioika zaleen eguneroko espektatibak betetzeko ezin besteko direnak. Dylan garai bateko profeta izan zen, bere bide propioa eraiki zuena eta belaunald...\nHasi eta zuzenean konturatzen zara: gauzak oker doaz. Mundua jausi egin da, gudu nuklear batek dena suntsitu du, ez dago jatekorik eta jendea edozer egiteko prest dago bizirauteko. Gauak eta eguna...\nArgumentuak ez du inolako misteriorik, ez dago sekulako intrigarik, ez eta korapilo konplikaturik ere. Leherkariak deskatibatzeaz arduratzen den tropa amerikar baten Irakeko "eguneroko lana" er...\nBikainak soinu banda eta argazki-lana, biak ere ikusgarriak, bereziak... Zerutik ateratako plano ezberdin horiek sekulako hasiera indartsua ematen diote filmari. Behingoz ederrak dira hasierako kredi...